text: Ճապոնիա (, «Նիպպոն» կամ «Նիհոն», նախկինում՝ ), կղզի-պետություն Արեւելյան Ասիայում՝ տեղակայված է Խաղաղ օվկիանոսի արեւմտյան ափին՝ զբաղեցնելով Ասիա աշխարհամասի արեւելյան ծովափը։ Երկրի սահմանները ձգվում են Օխոտի ծովից մինչեւ Արեւելաչինական ծովը՝ Չինաստանի Ժողովրդական Հանրապետության հարավը։ Ճապոնիան Խաղաղօվկիանոսյան հրաբուխների հրե օղակի մաս է կազմում՝ ընդգրկելով 6852 կղզիներից բաղկացած կղզեխումբ՝ ավելի քան 377 հազար քառակուսի մետր տարածքով։ Հինգ հիմնական կղզիներն են Հոկայդոն, Հոնսյուն, Սիկոկուն, Կյուսյուն եւ Օկինավան, որոնք զբաղեցնում են Ճապոնիայի ցամաքային տարածքի շուրջ 90%-ը։ Մայրաքաղաքն ու խոշորագույն քաղաքը Տոկիոն է. մյուս խոշոր քաղաքներ են Յոկոհաման, Օսական, Նագոյան, Սապորոն, Ֆուկուոկան, Կոբեն եւ Կիոտոն։ Ճապոնիան աշխարհում 11-րդն է ըստ բնակչության թվի։ Միեւնույն ժամանակ, Ճապոնիան ամենախիտ բնակեցված եւ ամենաբարձր ուրբանիզացման մակարդակով պետություններից մեկն է։ Պետությունը բաղկացած է 47 պրեֆեկտուրաներից, 8 շրջաններից։ «Մեծ Տոկիո»-ն աշխարհի ամենաբնակեցված մետրոպոլիան է՝ ավելի քան 37,4 միլիոն բնակչությամբ։ Հնագիտական հետազոտությունները ցույց են տալիս, որ Ճապոնիայի տարածքը բնակեցվել է սկսած վերին պալեոլիթից։ Ճապոնիայի մասին առաջին հիշատակությունները հանդիպում են չինական պատմական տեքստերում, որոնք վերագրվում են առաջին դարին։ Ճապոնիան անցել է երկարատաեւ մեկուսացվածության շրջան՝ չհարաբերվելով Չինաստանի եւ Արեւմտյան Եվրոպայի հետ։ Սկսած 12-րդ դարից՝ Ճապոնիան ղեկավարվել է զինվորական-ավատատեր սյոգունների կողմից, ովքեր ենթարկվում էին կայսրին։ 17-րդ դարի սկզբից սկսած՝ Ճապոնիան թեւակոխել է երկարատեւ մեկուսացավածության շրջան, որն ավարտվել է 1853 թվականին, երբ ԱՄՆ-ն ստիպեց Ճապոնիային «բացել» սահմաններն Արեւմուտքի համար։ Մոտավորապես երկու տասնամյակ տեւողությամբ ապստամբությունների եւ խռովությունների արդյունքում 1868 թվականին արքունիքը կարողացավ վերականգնել Ճապոնիայի կայսեր քաղաքական դիրքը՝ Չոշյու, Սացումա եւ այլ տոհմերի աջակցությամբ։ 19-րդ դարի վերջին եւ 20-րդ դարի սկզբին չին-ճապոնական առաջին պատերազմում, ռուս-ճապոնական պատերազմում եւ Առաջին համաշխարհային պատերազմում Ճապոնիան ձգտում էր ընդլայնել կայսրության սահմանները։ 1937 թվականին սկսվեց չին-ճապոնական երկրորդ պատերազմը։ Ռազմական գործողությունները շարունակվեցին նաեւ Երկրորդ համաշխարհային պատերազմի ընթացքում, որոնք ավարտվեց 1941 թվականին, երբ ատոմային ռումբերով ռմբակոծվեցին ճապոնական Հիրոսիմա, Նագասակի քաղաքները։ Ճապոնիան ենթարկվեց կապիտուլյացիայի։ Դաշնակից ուժերի կողմից Ճապոնիայի օկուպացման ընթացքում 1947 թվականի մայիսի 3-ին կատարվել են սահմանադրական փոփոխություններ, որոնք պահպանվել են. Ճապոնիան շարունակում է մնալ միատարր սահմանադրական միապետություն, որն ունի կայսր եւ ընտրովի օրենսդիր մարմին (Ճապոնիայի Խորհրդարան)։ Ճապոնիան, լինելով զարգացած պետություններից մեկը, անդամակցում է ՄԱԿ-ին, Տնտեսական համագործակցության եւ զարգացման կազմակերպությանը, «Մեծ յոթնյակ»-ին, «Մեծ քսանյակ»-ին։ Պետությունը աշխարհում երրորդն է ՀՆԱ-ի անվանական ցուցանիշով եւ չորրորդը՝ ըստ գնողունակության համարժեքության։ Այն նաեւ աշխարհի չորրորդ խոշորագույն ներկրողն է եւ արտահանողը։ Ճապոնիան աչքի է ընկնում որակյալ աշխատանքային ռեսուրսներով, բնակչության բարձր կրթական ցենզով, որն աշխարհում առաջատարներից մեկն է՝ ըստ բնակչության ընդհանուր թվաքանակում բարձրագույն կրթություն ստացած քաղաքացիների բարձր մասնաբաժնի։ Չնայած Ճապոնիան պաշտոնապես հրաժարվել էր պատերազմ հայտարարելու իր իրավունքից, այն աշխարհում ութերորդն է ռազմական բյուջեի մեծությամբ, որն օգտագործում է ինքնապաշտպանության եւ խաղաղության պահպանման նպատակով։ Ճապոնիան զարգացած պետություն է, որն ունի մարդկային զարգացման համաթվի բարձր ցուցանիշ։ Նա առաջինն է բնակչության կյանքի միջին տեւողության ցուցանիշով եւ երրորդը՝ մանկական մահացության ցածր ցուցանիշով։ Ներկայումս աշխարհին Ճապոնիան ներկայանում է որպես ժամանակակից տեխնոլոգիաների եւ գիտական նվաճումների առաջատարներից մեկը։ Ճապոնական դրոշի վրայի կարմիր արեւային սկավառակը եւ պետական զինանշանի կլոր ոսկեծաղիկը՝ քրիզանթեմը, նույնպես խորհրդանշում են ծագող արեւը։ Այսպիսով՝ Ճապոնիան ժամանակակից աշխարհի հզորագույն երկրներից է։ Մյուսներից զգալիորեն տարբերվում է աշխարհագրական դիրքով, պատմական անցյալով, լեզվով, տնտեսական զարգացմամբ եւ այլ գծերով։ 1970 թվականից սկսած Ճապոնիայի տնտեսությունն զբաղեցրել է աշխարհում 2-րդ տեղը՝ զիջելով Միացյալ Նահանգներին։ Այդ դիրքը հետագայում նա զիջեց Չինաստանին։ Ճապոնիան համարվում է աշխարհի խոշորագույն ֆինանսական կենտրոններից մեկը։ 2005-2007 թվականներին Ճապոնիան ՄԱԿ-ի անվտանգության խորհրդի ոչ մշտական անդամ էր։ Անվան ստուգաբանություն Ճապոներեն Ճապոնիա բառը «日本» բառը արտասանվում է Նիհոն կամ Նիպպոն, որը նշանակում է «արեւածագ»։ «Նիհի» (日) գաղափարագիրը նշանակում է «արեւ» կամ «օր», իսկ «հոն» (本) նշանակում է «ծագում» կամ «հիմք» ։ Արդյուքնում ստացվում է «արեւի ծագում», իսկ Ճապոնիան Արեւմուտքում հայտնի է որպես «ծագող արեւի երկիր» ։ Նիհոն անունն առաջին անգամ հանդիպում ենք չինական Թանգ դինաստիայի պատմական աղբյուրներում («Թանգի հին գիրք»)։ Յոթերորդ դարի վերջին Ճապոնիայի պատվիրակությունը հայտարարել է, որ իրենց երկրի անունն է Նիհոն։ Այս անունը հանդիպել է 607 թվականին ուղարկված նամակում եւ գրանցվել է Սյու դինաստիայի պաշտոնական պատմության մեջ։ Շոտոկու արքայազնը՝ Ճապոնիայի կառավարիչը, ուղարկել է ուղերձ Չինաստանին մի նամակով, որտեղ ինքն իրեն կոչել «այն երկրի կայսրը, որտեղ ծագում է արեւը» (日出處天子)։ Նամակում նշված է. «Այժմ ես՝ այն երկրի կայսրը, որտեղ ծագում է արեւը, ուղարկում եմ սույն նամակն այն երկրի կայսրին, որտեղ մայր է մտնում արեւը։ Ինչպե՞ս եք»։ Նիհոնից բացի կիրառվել են Յամատո (大和, կամ «Մեծ Վա») կամ «Վակոկու» (倭国) տարբերակները։ «Վա» հասկացությունը համանման է «Վո»-ին (倭), որը ճապոներեն հնչում է «Վա»։ Վերոնշյալ կերպ են անվանել չինացիները ճապոնացիներին Երեք թագավորությունների շրջանում։ Մեկ այլ տարբերակ՝ «Վայ» (委), կիրառվել է ճապոնական վաղ պետականության շրջանում (Նիկոկու) Հան դինաստիայի շրջանում ։ Այնուամենայնիվ, ճապոնացիները խուսափում են 倭՝ «Վա», հասկացության հետ առնչություններից (որը Չինաստանում ասոցացվում է «գաճաճ» կամ «թզուկ» բառերի հետ), հետեւաբար այն փոխարինվել է այլ մեկնաբանությամբ՝ «Վա» (和), որը նշանակում է «միասնականություն, ներդաշնակություն» ։ Անգլերեն “Japan” բառը հավանաբար կապվում է «日本» չինական արտասանության աղավաղման հետ։ Հին մանդարինյան կամ Վու չինարեն արտասանությամբ Ճապոնիա անունը գրանցվել է Մարկո Պոլոյի կողմից՝ որպես «Սիայպենգու» ()։ Շանհայի ժամանակակից Վու բարբառով «日本» գաղափարագրերի արտասանությունն է («»)։ Չինաստանի հարավային ծավափնյա հատվածի բարբառներից փոխառնված տարբերակը վերցրել են պորտուգալացի վաճառականները 16-րդ դարում, ովքեր էլ տարածել են այն Եվրոպայում ։ Անգլերեն աղբյուրներում այս անունն առաջին անգամ հանդիպում է 1577 թվականին հրատարակված «Ջայպան» () գրքում, որտեղ թարգմանված ներկայացվել է պորտուգալացի միսիոներ Լուիս Ֆրոիսի նամակը։ Այն գրվել է 1565 թվականին ։ Պատմություն Ճապոնիան աշխարհի հնագույն պետություններից է եւ ունի յուրօրինակ պատմություն։ Ճապոնիայի պատմության վրա մեծապես ազդել է նրա՝ այլ տարածաշրջաններից տեւական մեկուսացված լինելը։ Միաժամանակ, ճապոնական մշակույթի եւ գրերի վրա զգալի ազդեցություն են ունեցել կորեական եւ չինական մշակույթը։ Առաջին պետություներն այստեղ ձեւավորվել են ուշ 4-6-րդ դարերում։ 8-րդ դարի վերջին երկիրը կանգնեց մոնղոլական վտանգի առջեւ։ Մոնղոլական 150 հազարանոց զորքն ափ իջավ Ճապոնիայում։ Հիսուն օր տեւած պայքարից հետո մի ուժեղ թայֆուն խորտակում է մոնղոլական նավատորմը։ Ճապոնացիները թայֆունն անվանեցին կամիկաձե` աստվածային քամի. նրանք հավատում էին, որ աստվածները օգնեցին իրենց։ Այդ դեպքերից հետո մի քանի դար շարունակ թեժ պայքար էր ընթանում ուժեղ տոհմերի միջեւ։ 1603 թվականին Տոկուգավան դարձավ սյոգուն։ Սյոգունությունը դարձնելով ժառանգական` Տոկուգավաները երկար ժամանակ պահպանեցին այն։ Նրանք, ի դեմս Ճապոնիայում հաստատված եվրոպացի առեւտրականների ու կաթոլիկ միսիոներների (քարոզիչներ), մեծ սպառնալիք տեսան պետության համար։ Այդ պատճառով 1612 թվականին քրիստոնեությունը հայտարարվեց օրենքից դուրս։ Արգելվեց օտարերկրացիների մուտքը դեպի Ճապոնիա. բացառությամբ հոլանդացի եւ չինացի առեւտրականների համար։ Արգելվեց նաեւ տեղացիների ելքը այլ երկրներ։ Այսպես մոտ երեք դար Ճապոնիան ինքնամեկուսացավ արտաքին աշխարհից։ Ժամանակագրություն մ.թ.ա. 660 թվական - ըստ առասպելի՝ Ջիմուի կայսրության հիմնումը մ.թ. 4-րդ դար - Յամատո Տակերուի լեգենդար արկածները 5-6-րդ դարեր - Յամատո ցեղերի պետության հիմնադրումն ու ճգնաժամը 6-րդ դարի կեսեր - Բուդդիզմի ներթափանցումը 604 թվական - Շյոտոկու - Թայշի «17 հոդվածների օրենքը» դնում է բյուրոկրատական պետության հիմքը։ 607 թվական - Չինաստանում առաջին ճապոնական դեսպանությունը 7-8-րդ դարեր - միապետության հաստատումը 712-720 թվականներ - Ճապոնիայի լեգենդար անցյալի «Կոջիկի» եւ «Նիհոն Շյոկի» տարեգրության կազմումը։ 752 թվական - Թոդայջի տաճարում իրականացվում է սինտոիզմն ու բուդդիզմը միավորող ծիսակատարություն։ 8-րդ դար - Տարբեր դասերի ձեւավորումը՝ արքունական ազնվականության, վանական հոգեւորականության, գյուղացիության։ Այդ նույն ժամանակ է ձեւավորվում նաեւ ռազմիկների միջին՝ սամուրայների (բուշի) դասը։ 784 թվական - Հիմնադրվում է Հեյան մայրաքաղաքը (հետագայում՝ Կիոտո)։ 9-րդ դար - «Հյուսիսի ժողովուրդների» ենթարկումը։ 9-10-րդ դարեր - Ֆուջիվարայի տոհմը տիրանում է կայսերական արքունիքի գլխավոր պաշտոններին։ 901 թվական - Նրանց դիմակայող Սուգավարա-նո Միչիզանեի վռնդումը։ 11-րդ դարի վերջ - Նախկին կայսրերի պայքարը Ֆուջիվարայի խնամակալության դեմ։ 12-րդ դար - Իշխանության պայքար Մինամոթոյի, Թայրայի եւ այլ ռազմական խմբերի միջեւ։ 1189 թվական - Թայրային հաղթած Յոշիցունեի ինքնասպանությունը։ 1192 թվական - Մինամոտո-նո Յորիթոմոն հիմնադրում է բակուֆու ռազմական ռեժիմը եւ դառնում է սյոգուն։ 1221 թվական - նախկին կայսրերի անհաջող փորձերը՝ վերստին իշխանության գալու համար։ 1274-1281 թվականներ - Պայքար մոնղոլների արշավանքների դեմ։ 13-րդ դար - Ձեն բուդդիզմի տարածումը հիմնականում զինվորականության միջավայրում։ 1333-1336 թվականներ - Կեմու դարաշրջանի կառավարությունը, կայսերական իշխանության վերականգնումը։ 14-րդ դարի երկրորդ կես - Պատերազմներ կայսերական տան հյուսիսային եւ հարավային թեւերի միջեւ։ 15-րդ դար - Տնտեսական վերելք։ Բարերար Աշիկագա Յոշիմասան կառուցում է «Արծաթե տաղավարը»։ 1467-1477 թվականներ - Երկրի կենտրոնական մասում ֆեոդալական խմբերի միջեւ պատերազմները։ 15-րդ դարի վերջ - 16-րդ դարի սկիզբ - Գյուղացիական ապստամբություններ, ծովային ասպատակություններ եւ ծավահենություն օվկիանոսի ընդարձակ տարածքներում։ 1543 թվական - Պորտուգալացիների հայտնվելը Ճապոնիայի ափերի մոտ, հրազենի տարածման սկիզբը։ 1549 թվական - Միսիոներ Ֆրանսիս Քսավյեի ժամանումը Ճապոնիա, երեսուն տարի անց Ճապոնիայում հաշվվում էր 150 000 քրիստոնյա։ 16-րդ դարի 2-րդ կես - Թոյոտոմի Հիդեյոշին նորից ուժով միավորում է երկիրը, միջոցներ է ձեռնարկում գյուղացիներից զենքն առգրավելու համար («թրերի որսի» հրամանագիրը)։ 1603 թվական - Երկարատեւ պատերազմներից հետո իշխանության է գալիս Տոկուգավա Իեյասուն. նա հիմնադրում է Էդո Տոկիո մայրաքաղաքով սյոգունավարությունը։ 17-րդ դարի առաջին կես - Երկիրը մեկուսացնելու քաղաքականությունը, մուտքի եւ ելքի արգելքներ, քրիստոնեության արգելքը։ Հիմնական դոկտրին է դառնում նեոկոնֆուցիոնիզմը։ 17-րդ դարի երկրորդ կես - Պատմական միտքը խոսում է կայսերական իշխանությունը վերականգնելու մասին։ 1701 թվական - 47 րյոնինների ինքնասպանությունը։ 18-րդ դարի կեսեր - Բրնձի գնի բարձրացումը, գյուղացիական ապստամբություններ։ 19-րդ դարի առաջին կես - Գյուղացիական ելույթների թվի աճ։ 1853 թվական - Մեթյու Ք.Փերիի (ԱՄՆ) ժամանումը։ 1858 թվական - Անիրավահավասար պայմանագրերի կնքումը։ 1868 թվական - Մեյձի հեղափոխությունը, շյոգունների իշխանության վերացումը։ 1877 թվական - Շիմազու տոհմի Սաիգյո Տակամորիի խռովությունը։ 1889 թվական - Մեյձիի սահմանադրության հրապարակումը, կայսերական իշխանությունն սկսում է արդիականացման եւ արեւմտյան ուղղվածության քաղաքականությունը։ 1894-1895 թվականներ - Ճապոնա-չինական պատերազմը։ Ճապոնիայի հաղթանակը։ Շիմոնոսեկի պայմանագիրը։ 1902 թվական - Անգլո-ճապոնական միության կնքումը։ 1904-1905 թվականներ - Ռուս-Ճապոնական պատերազմը։ Ճապոնիայի հաղթանակը։ 1914 թվական - Ճապոնիայի մուտքը առաջին համաշխարհային պատերազմ։ 1923 թվական - Վաշինգտոնի կոնֆերանսը։ Ճապոնական ռազմական նավատորմի սահմանափակումը։ 20-րդ դարի 30-ական թվականներ - Ճապոնիայի ռազմականացումը։ 1931 թվական - Մանջուրիայի գրավումը Ճապոնիայի կողմից եւ նրանից անկախ Մանչժոու-գո պետության ստեղծումը։ 1937 թվական - Չինաստան ներխուժումը։ 1941 թվական - Հարձակումը ամերիկյան Փիրլ-Հարբոր հենակայանի վրա։ Ճապոնիայի մուտքը պատերազմ։ 1945 թվական - Կամիկաձեների՝ մահապարտ օդաչուներով ինքնաթիռների օգտագործումը, որոնք վերադարձնում էին ինքնազոհողության բարոյախոսությունը։ 1945 թվական - Ճապոնիայի ատոմային ռմբակոծությունները։ Ճապոնիայի կապիտուլյացիան։ 1946 թվական - Հիրոհիտո կայսրը մերժում է իր աստվածային ծագման գաղափարը։ 1952 թվական - Սան Ֆրանցիսկոյում Ճապոնիան կնքում է հաշտության պայմանագիր երկրորդ համաշխարհային պատերազմի իր հակառակորդների հետ, բացառությամբ Խորհրդային Միության։ 1960 թվական եւ հետո - Գոշիստական եւ հակաամերիկյան ցույցեր։ 1970 թվական - Յուկիո Միշիմայի հարակիրին, ում չէր հաջողվել վերականգնել կայսերական իշխանությունը։ 1970-ական թվականներ - Ճապոնական արտահանության սրընթաց աճը։ Ճապոնական կղզեխումբը բնակեցված է եղել դեռեւս մ.թ.ա. 30.000 տարի առաջ (պալեոլիթյան մշակույթ)։ Այստեղ հանդիպում են նաեւ մեզոլիթի եւ նեոլիթի մշակույթի վերագրվող գտածոներ, որոնք վկայում են, որ այստեղ մարդիկ (ներառյալ ժամանակակից Այնունի եւ Յամատոյի նախնիները) արդեն անցել էին կիսաքոչվոր կենսակերպի, զբաղվում էին որսորդությամբ եւ հազվադեպ՝ գյուղատնտեսությամբ ։ Մոտավորապես մ.թ.ա. 300 թվականից սկսած Յայոյիները սկսել են բնակեցնել Ճապոնական կղզիները եւ հաղորդակցվել Ջոմոնի հետ Մ.թ.ա. 500 թ.-ից սկսած Յայոյի շրջանին բնորոշ է բրինձ մշակելը , խեցեգործության նոր ոճը եւ մետաղաձուլությունը, որը ներկայացաված է նաեւ Չինաստանում եւ Կորեայում ։ 250 թվականին Յայոյին փոխարինում է Կոֆուն ժամանակաշրջանը, որի ժամանակ Յամատո տարածքում առաջացավ ճապոնական պետություն։ Հաջորդը Ասուկա ժամանակաշրջանն էր, որն սկսվեց 538 թվականին, տարածվեց կորեական Փեկչե պետությունից եկած բուդդիզմը, զարգացավ չինական տեսակի կենտրոնացված պետությունը, ստեղծվեց առաջին օրենսգիրքը եւ մայրցամաքի իմաստասիրական եւ մշակութային գաղափարների ազդեցության տակ ծաղկում ապրեց ճապոնական մշակույթը։ Ութերորդ դարում սկսված Նարա ժամանակաշրջանում ստեղծվեց խիստ կենտրոնացված ճապոնական պետությունը՝ ժամանակակից Նարա քաղաքի մոտ գտնվող Հեյջյո-քյո կայսերական մայրաքաղաքով։ Ճապոնական հանրության արագացված չինականացման հետ միասին այդ ժամանակաշրջանին բնորոշ են նաեւ առաջին պատմագրությունների ստեղծումն ու մշակույթի ծաղկումը։ 712 թվականին ավարտվում է Կոջիկին, իսկ 720 թվականին՝ Նիհոն Շյոկի սուրբ գրքերը։ 784 թվականին Կամու կայսրը մայրաքաղաքը տեղափոխեց Նագաոկա-քյո, սակայն տասը տարի անց այն տեղափոխվեց Հեյան-քյո (այսօրվա Կիոտոն)։ Այդպես սկսվեց Հեյան ժամանակաշրջանը, որի ժամանակ ծաղկում ապրեց ճապոնական ազգային մշակույթը։ Կանա վանկային այբուբենի ստեղծումը թույլ տվեց չինարենի փոխարեն գրել ճապոներեն։ 12-րդ դարից Ճապոնիայում սկսեց կառավարել ֆեոդալական ռազմականացված իշխող դասը՝ սամուրայների գերատեսչությունը։ 1192 թվականին Մինամոտո-նո Յորիթոմոն, հաղթելով իր հետ մրցակցող Տայրա գերդաստանին, նշանակվեց սյոգուն, որով սկիզբ դրվեց Կամակուրա ժամանակաշրջանին։ Նրա մահից հետո՝ 1199 թվականին, իրական իշխանությունն անցավ իր թողած Հոջյո գերդաստանին։ Կամակուրա շյոգունավարությունը 1274 եւ 1281 թվականներին հաջողությամբ ետ է մղում մոնղոլների ներխուժումը։ Այդ ժամանակվա պաշտոնական կրոն է դառնում զենը։ Մոնղոլներին հաղթելուց հետո ճապոնացի ռազմիկների միջեւ սկսվում են պառակտիչ պատերազմներ, որի արդյունքում Կամակուրայի ռեժիմն արագ անկում է ապրում։ 1318 թվականին գահակալեց Գո Դայգո կայսրը եւ գլխավոր հրամանատար Աշիկագա Տակաուջիի աջակցությամբ ետ վերադարձրեց իշխանությունը, սակայն 1336 թվականին կայսեր որդու հետ իշխանությունը չկիսած Աշիկագա Տակաուջին Կիոտոյում գահին նստեցրեց կայսր Կյոմիյոյին եւ 1338 թվականին նրանից ստացավ սյոգունի տիտղոս։ Արդյունքում Ճապոնիայում ստացվեց երկու կայսր եւ երկու սյոգուն, որոնք կատաղի հակամարտության մեջ էին ընդհուպ մինչեւ 1392 թվականը։ Աշիկագա սյոգունապետությունը չկարողացավ վերահսկել խոշոր դայմյո ֆեոդալներին, այդ իսկ պատճառով 1467 թվականին բռնկվեց քաղաքացիական պատերազմ, որով սկիզբ դրվեց խռովություններով հարուստ Սենգոկու ժամանակաշրջանին ։ 1543 թվականին Ճապոնիայի ափերին հասան պորտուգալացի ծովագնացները, իսկ ավելի ուշ՝ ճիզվիտ միսիոներներն ու հոլանդացի վաճառականները։ Դրվեց Ճապոնիայի եւ Արեւմուտքի միջեւ առեւտրական եւ մշակութային փոխազդեցության սկիզբը։ Եվրոպական տեխնալոգիաների եւ հրազենի օգնությամբ Օդա Նոբունագան հաղթեց մյուս դայմյոներին եւ համարյա կարողացավ միավորել երկիրը, սակայն սպանվեց 1582 թվականին։ Նրա ժառանգորդը դարձավ Տոյոտոմի Հիդեյոսիին, որը 1590 թվականին ավարտին հասցրեց երկրի միավորման գործը։ Հիդեյոսին երկու անգամ գրավեց Կորեան, սակայն կորեական եւ չինական զորքերի հասցրած մի քանի պարտություններից հետո ճապոնացիները 1598 թվականին նահանջեցին Կորեայից։ Հիդեյոսիի մահից հետո Տոկուգավա Իեյասուն ստացավ քաղաքական ազդեցություն եւ ռազմական աջակցություն՝ օգտագործելով Տոյոտոմի Հիդեյոսիի վրա ունեցած խնամակալության իրավունքը եւ 1603 թվականին նշանակվելով սյոգուն։ Նա հիմնադրեց Տոկուգավայի սյոգունավարությունը եւ մայրաքաղաքը տեղափոխեց Էդո (այսօրվա Տոկիո)։ 1639 թվականին սյոգունապետությունն սկսեց Ճապոնիայի ինքնամեկուսացման արտաքին քաղաքականությունը, որը տեւեց երկուսուկես հարյուրամյակ։ Առաջացավ ազգային մշակութային կոկուգակու շարժումը։ ԱՄՆ-ի հետ Մեթյու Ք. Փերիի պայմանագրի ստորագրումից հետ, 1854 թվականին բացելով իր ծովային սահմանները՝ Ճապոնիայում կարգավորվում են սոցիալ-տնտեսական զարգացումները։ 1869 թվականին քաղաքացիական պատերազմի արդյունքում վերացավ սյոգունավարությունը, եւ ստեղծվեց կենտրոնացված պետություն՝ Մեյձիի վերածնունդ կայսեր ղեկավարությամբ։ Որպես հիմք վերցնելով արեւմտյան քաղաքական, դատաիրավական եւ ռազմական համակարգերը՝ Ճապոնիայի Նախարարների կաբինետը ստեղծեց Գաղտնի խորհուրդ, նախապատրաստեց Մեյձիի սահմանադրությունը եւ գումարեց խորհրդարան։ Վերափոխված Ճապոնական կայսրութունը դարձավ արդյունաբերական համաշխարհային տերություն։ Հաղթանակներ տանելով Ճապոնա-չինական պատերազմ չին-ճապոնական (1894-1895 թվականներ) եւ ռուս-ճապոնական պատերազմներում (1904-1905 թվականներ)՝ Ճապոնիան ապահովեց իր գերիշխանությունը Ճապոնական եւ Դեղին ծովերում եւ իրեն միացրեց Կորեան, Թայվանը եւ Սախալինի հարավը։ 20-րդ դարի սկզբին Տայսյոյի կարճ ժողովրդավարական ժամանակաշրջանին փոխարինեց ռազմականացման եւ էքսպանսիոնիզմի աճը։ Անտանտի կողմից մասնակցելով Առաջին աշխարհամարտին՝ Ճապոնիան ընդլայնեց իր քաղաքական ազդեցությունն ու տարածքը։ 1930-ական թվականներին Ճապոնիան Չինաստանի հյուսիսարեւելյան օկուպացված Մանջուրիայում կառուցում է Մանջոու-Գո ծովային պետությունը։ 1936 թվականին Ճապոնիան համաձայնագիր է ստորագրում նացիստական Գերմանիայի հետ, իսկ 1941 թվականին միանում է Առանցքի երկրներին։ 1937 թվականին Ճապոնիան ներխուժում է Չինաստանի մյուս տարածքներ եւս՝ սկսելով երկրորդ չին-ճապոնական պատերազմը (1937-1945 թվականներ), ինչից հետո ԱՄՆ-ը նրան ենթարկում է նավթային էմբարգոյի։ 1947 թվականի դեկտեմբերի 7-ին Ճապոնիան հարձակվում է խաղաղօվկիանոսյան Փիրլ Հարբոր ռազմաբազայի վրա եւ պատերազմ է հայտարարում ԱՄՆ-ին եւ Մեծ Բրիտանիային, որի հետեւանքով ԱՄՆ-ը նույնպես մտնում է Երկրորդ համաշխարհային պատերազմի մեջ։ Ճապոնական կայսրությունը գրավում է Հոնկոնգը, Ֆիլիպիններն ու Մալակկա թերակղզին, սակայն, 1942 թվականին Կորալյան ծովում կրած պարտությունը զրկեց նրան ծովում ունեցած առավելությունից։ 1945 թվականի օգոստոսի 6-ին եւ 9-ին ԱՄՆ ավիացիայի իրականացրած Հիրոսիմայի եւ Նագասակիի ատոմային ռմբակոծումներից հետո Ճապոնիան 1945 թվականի սեպտեմբերի 2-ին ստորագրեց Ճապոնիայի կապիտուլացիայի ակտը, որով ավարտվեց Երկրորդ աշխարհամարտը։ 1947 թվականին Ճապոնիան ընդունում է նոր խաղաղասիրական սահմանադրություն, որում շեշտը դրվում է լիբերալ դեմոկրատիայի վրա։ Դաշնակից երկրների կողմից Ճապոնիայի օկուպացումն ավարտվում է Սան-Ստեֆանոյի խաղաղության պայմանագրով, որն ուժի մեջ է մտնում 1952 թվականին, իսկ 1956 թվականին Ճապոնիան մտնում է ՄԱԿ։ Ավելի ուշ Ճապոնիան հասնում է աննախադեպ տնտեսական աճի՝ տարեկան միջինը 10 % աճ, որը տեւեց չորս տասնամյակ։ Կատարվում է ճապոնական տնտեսական հրաշքը։ 1991 թվականին տնտեսական աճին փոխարինում է ճգնաժամը, որից երկիրը կարողանում է դուրս գալ միայն 2000 թվականին։ 2011 թվականի մարտի 11-ին Ճապոնիայում գրանցվում է աղետալի երկրաշարժ, որի պատճառով վնասվում է Ֆուկուսիմայի ատոմային էլեկտրակայանը։ Այս օրը ատոմի խաղաղ օգտագործման պատմության ցավալի էջերից մեկն է ։ Աշխարհագրություն Բնակլիմայական պայմաններ Ճապոնիան ծովային երկիր է Արեւելյան Ասիայում եւ Խաղաղ օվկիանոսի ափին՝ կազմված 6,852 կղզիներից, երկրի տարածքի 97%-ը գտնվում է Հոնսյու, Հոկայդո, Կյուսյու ու Սիկոկու կղզիների, իսկ փոքր մասն էլ՝ Ռյուկյու, Օկինավա եւ այլ կղզեխմբերի վրա։ Նրանց միասին սովորաբար անվանում են Ճապոնական կղզեխումբ։ Պետությունը գտնվում է հս.լ.24° մինչեւ հս.լ. 46°, արլ.երկ. 122° մինչեւ արլ. երկ.146°։ Ճապոնիան դեռեւս տարածքային չլուծված խնդիրներ ունի հարեւան պետությունների հետ եւ, մասնավորապես՝ Ռուսաստանից պահանջում է 1945 թվականին ԽՍՀՄ գրաված չորս՝ Իտուրուպ, Կունաշիր, Շիկոտան եւ Հաբոմաի կղզիները։ Ճապոնիան գտնվում է խաղաղօվկիանոսյան այսպես կոչված Խաղաղօվկիանոսյան հրաբուխների հրե օղակում, դրանով էլ պայմանավորված է երկրաշարժերի հաճախականությունը։ Առանձնապես մեծ ավերածություններ եւ մարդկային զոհեր են պատճառել 1903, 1923, 1994 թվականների երկրաշարժերը։ Ճապոնական կղզիների հյուսիսից հարավ գրեթե 3500 կմ ձգվածությունն անդրադառնում է երկրի կլիմայական պայմանների վրա։ Այն գերազանցապես մուսսոնային է, հաճախակի են արեւադարձային փոթորիկները՝ թայֆուններն ու ցունամիները, որոնք զգալի վնաս են պատճառում տնտեսությանը։ Ճապոնական կղզիների ամբողջ տարածքի գրեթե 3/4-ը զբաղեցնում են խիտ անտառներով ծածկված բարձրաբերձ երիտասարդ լեռները, որտեղ դեռ շարունակվել է լեռնակազմությունը։ Ամենաբարձր Ֆուձիյամա գործող հրաբուխն է, որը ճապոնացիների սրբազան լեռն է եւ նրա բարձրությունը կազմում է 3776 մ։ Ոչ մեծ դաշտավայրերը գտնվում են ափամերձ շրջաններում։ Ամենաընդարձակը Կոնտոյի դաշտավայրն է, որտեղ գտնվում է երկրի մայրաքաղաք Տոկիոն։ Ընդերքում կան օգտակար հանածոներ, սակայն դրանց պաշարները մեծ չեն։ Երկիրը համեմատաբար հարուստ է քարածխով, պղնձով, կան տիտանի, մանգանի, երկաթի, ուրանի, ծծմբի պաշարներ։ Գետերը հորդառատ են՝ սահանքներով ու ջրվեժներով հարուստ։ Խոշոր գետերն են՝ Սինանոն, Տոնեն, Քիսոն, Իսիկարին, լճերից՝ Բիվան։ Երկրի տարածքի 2/3-ը զբաղեցնում են անտառները։ Աճում են եղեւնի, սոճի, նվենի, դափնի, ճապոնական նոճի։ Անտառների պահպանումը, բնական եւ արհեստական զբոսայգիների ստեղծումը, լանդշաֆտների բարելավումը ճապոնացիների կենցաղի անբաժանելի մասն են։ Երկրի տարածքի 13 տոկոսը հայտարարված է արգելոցային տարածք՝ Բանդայ, Ասահի, Նիկո, Տիբու, Սանգակու, Կրիսմա։ Մեծ ժողովրդականություն է վայելում Հոնսյու կղզու Նիկո ազգային զբոսայգին, որտեղ գտնվում է սրբազան Ֆուջիյաման։ Կա նույնիսկ մի այսպիսի ասացվածք. «Ով չի եղել Նիկոյում, նա չի կարող խոսել գեղեցիկի մասին»։ Բնակչություն Ճապոնիան զարգացած երկիր է, եւ այնտեղ շատ բարձր է բնակչության կենսամակարդակը։ Կյանքի տեւողությունը Ճապոնիայում աշխարհում ամենաերկարներից է. 2009 թ. կյանքի սպասվող տեւողությունը կազմել է 82.12 տարի։ Նորածինների մահացության մակարդակն աշխարհում ամենացածրերից մեկն է։ Բնակչության քանակով աշխարհում տասներորդն է՝ 127 միլիոն մարդ։ Մայրաքաղաք Տոկիոն իր մերձակա պրեֆեկտուրաներով հանդերձ ունի 30 միլիոնից ավել բնակչություն եւ համարվում է աշխարհի խոշորագույն քաղաքային ագլոմերացիան։ Երկրի բնակչության 99 տոկոսը ճապոնացիներ են. նրանք հազվադեպ են հեռանում իրենց հայրենիքից, այդ պատճառով էլ արտասահմանում ապրում է ճապոնացիների ընդամենը 1 տոկոսը։ Ճապոնացիները դավանում են միաժամանակ երկու կրոն՝ սինթոիզմ եւ բուդդայականություն։ Սինթոիզմին են հետեւում հիմնական կրոնակենցաղային ծեսերի, բուդդայականությանը՝ հոգեհանգստի, թաղման ծիսակատարությունների ժամանակ։ Տնտեսություն Խոշոր քաղաքներում տասնյակ կիլոմետրերով ձգվում են ծովից նվաճված հողերի վրա կառուցված նավամատույցների, պահեստների, գործարանների ու ֆաբրիկաների շարքերը։ Տոկիոն մայրաքաղաք է դարձել 1869 թ-ին եւ ստացել իր ներկայիս անվանումը, որը նշանակում է արեւելյան մայրաքաղաք։ Այն աշխարհի ամենագերբնակեցված քաղաքներից է եւ աչքի է ընկնում իր քաոսային կառույցներով։ Քաղաքին բնորոշ են երկնաքերները, ստորգետնյա բազմահարկ կառույցները եւ շենքերից բարձր, կամրջաձեւ ավտոմոբիլային ճեպընթաց մայրուղիները։ Բազմամիլիոն բնակչություն ունեն Տոկիո, Յոկոհամա, Օսակա, Նագոյա, Սապպորո, Կոբե, Կիոտո, Ֆուկուոկա, Կավասակի, Սաիտամա եւ այլ քաղաքներ։ Երկրորդ համաշխարհային պատերազմից հետո ճապոնական արդյունաբերությունը, շնորհիվ ամերիկյան եւ արեւմտաեվրոպական կապիտալ ներդրումների, բուռն վերելք ապրեց։ Այսօր Ճապոնիան աշխարհի երրորդ խոշոր արդյունաբերական տերությունն է ԱՄՆ-ից եւ Չինաստանից հետո, իսկ որոշ ճյուղերում նույնիսկ առաջ է նրանցից։ Մեծ համբավ ունեն ճապոնական նավերը, հատկապես՝ գերհզոր լցանավերը, էլեկտրոնիկան, ավտոմեքենաները, արհեստական գործվածքներն ու մետաքսը, ճենապակե իրերը, խաղալիքները։ Զարգացած է էլեկտրոնային եւ ռադիոտեխնիկաան Sony, Panasonic, մեքենաշինությունը։ Ճապոնիային է պատկանում տեսաձայնագրիչների ու տեսախցիկների, հեռուստացույցների համաշխարհային արտադրության մեծ մասը, էլեկտրոնային հաշվիչ մեքենաների 1/10-ը։ Ավտոմեքենաշինությունը կենտրոնացած է Տոյոտա, Նիսան, Միցուբիշի, Հոնդա, մենատիրությունների ձեռքերում։ Գյուղատնտեսություն Գյուղատնտեսությունը տալիս է երկրի համախառն ներքին արդյունքի 1.7%-ը։ Գյուղատնտեսության գլխավոր ճյուղը բուսաբուծությունն է։ Երկրի տարածքի 11.64%-ը վարելահողեր են, 0.9%-ը՝ բազմամյա տնկարկներ։ Ոռոգովի հողատարածքները 2.6 մլ հա են։ Մշակովի հողերի կեսը բրնձի ցանքատարածություններ են։ Քիչ քանակությամբ մշակում են նաեւ ցորեն, գարի, եգիպտացորեն։ Տեխնիկական մշակաբույսերից են շաքարի ճակնդեղը, ծխախոտը, սոյան։ Մշակում են նաեւ թեյ։ Զարգացած է ծաղկաբուծությունը։ Անասնապահությունն ունի ընդարձակման միտում՝ կապված եվրոպական սովորույթների ներթափանցման հետ։ Ավելանում է մսի եւ կաթի օգտագործումը երիտասարդների շրջանում։ Պետական կառուցվածք Սահմանադրություն Ճապոնիայի հիմնական օրենքը՝ Սահմանադրությունը, ընդունվել է 1946 թվականի նոյեմբերի 3-ին եւ ուժի մեջ մտել 1947 թվականի մայիսի 3-ից։ Որպես այդպիսին այն հանդիսանում է Մեյձիի Սահմանադրության լրացված, բարեփոխված տարբերակը, սակայն ավանդաբար այն համարում են առանձին Սահմանադրություն։ 1947 թվականի մայիսի 3-ից ի վեր Ճապոնիայի Սահմանադրության մեջ ոչ մի փոփոխություն չի կատարվել։ Սահմադրությունը սահմանում է պետական կառավարման պառլամենտական ձեւի սկզբունքները, քաղաքացիների հիմնական երաշխիքներն ու իրավունքները։ Սահմանադրության համաձայն՝ Ճապոնիայի կայսրը «պետության եւ ազգի միասնության խորհրդանիշն է» եւ իրականացնում է զուտ խորհրդանշական գործառույթ, որը չի ենթադրում իրական իշխանություն. նրա կողմից վավերացված բոլոր պետական ակտերը անցնում են Կաբինետի հաստատումը, նույնիսկ տարածված է այն կարծիքը, որը կայսրն ընդհանրապես պետության գլուխ չի հանդիսանում։ Ճապոնիայի սահմանադրությունը անվանում են նաեւ «Պացիֆիստական սահմանադրություն», քանի որ 9-րդ հոդվածն ամրագրում է պատերազմ չսկսելու եւ ռազմական բախում չնախաձեռնելու դրույթը։ Այն նաեւ նշում է, որ Ճապոնիան չի կարող ունենալ անկախ բանակ, նավատորմ եւ ներքին զինվորական ուժեր։ Չնայած նրան, որ հոդվածը ենթադրում է պետության կողմից պատերազմ հրահրելու եւ ամբողջական բանակ ունենալու սահմանափակումը, ներկայումս Ճապոնիան պաշտպանական ուժեր անվան տակ ունի լիարժեք բանակ։ 2004 թվականի հուլիսին Ճապոնիայի մշակույթի նշանակալի դեմքերը սկսել են «Միավորված Հոդված 9» շարժումը, որպեսզի թույլ չտան 9-րդ հոդվածի վերանայումը եւ Ճապոնիայի մինչպատերազմական միլիտարիզմին վերադառնալը։ Կառավարման համակարգ Ճապոնիայում գործում է կառավարման սահմանադրական միապետություն ձեւը, որտեղ կայսեր իշխանությունը խիստ սահմանափակ է։ Որպես արարողակարգային գլխավոր անձ՝ նա, ըստ սահմանադրության, համարվում է «ժողովրդի միասնության եւ պետության խորհրդանիշ»։ Իշխանությունը գլխավորապես գտնվում է վարչապետի եւ խորհրդարանի այլ ընտրովի անդամների ձեռքում։ Ներկայիս կայսրն է Ակիհիտոն, թագաժառանգ Նարուհիտոն գահի հաջորդ թեկնածուն է։ Ճապոնիայի օրենսդիր մարմինը երկպալատանի խորհրդարանն է։ Կազմված է չորս տարին մեկ կամ լուծարվելուց հետո ժողովրդի կողմից ընտրվող 480 տեղանոց ներկայացուցիչների եւ խորհրդի անդամների 242 տեղանոց երկու պալատներից։ Խորհրդարանում իշխում են սոցիալ լիբերալ Ճապոնիայի դեմոկրատական կուսակցությունն ու պահպանողական Լիբերալ-դեմոկրատական կուսակցությունը (ԼԴԿ)։ ԼԴԿ-ը վայելում է անընդհատ ընտրական հաջողություններ սկսած 1955 թվականից, բացառությամբ 11 ամիսների կարճ ժամանակամիջոցի՝ 1993-1994 թվականների եւ 2009-2012 թվականների արանքներում։ Նա գրավում է 294 տեղ ստորին պալատում եւ 83 տեղ՝ վերին պալատում։ Ճապոնիայի վարչապետը համարվում է կառավարության գլխավորը եւ հաստատվում է կայսեր կողմից՝ խորհրդարանի անդամների Ներսից նրան նշանակելուց հետո։ Վարչապետը աշխատակազմի գլխավորն է եւ ինքն է նշանակում եւ ազատում պետական նախարարներին։ Հետեւելով 2012 թվականի ընտրություններում տարած ԼԴԿ հաղթանակին, դեկտեմբերի 26-ին Շինզո Աբեն վարչապետի պաշտոնում փոխարինեց Յոշիհիկո Նոդային։ Չնայած նրան, որ վարչապետին պաշտոնապես հաստատում է կայսրը, Ճապոնիայի սահմանադրությունը պարզապես պատվիրում է կայսրին հաստատել նրան, ում նշանակել է խորհրդարանը։ Հետաքրքիր փաստեր Մայրաքաղաք Տոկիոն Ճապոնիայի ու համանուն պրեֆեկտուրայի մայրաքաղաքն է, աշխարհի առավել խոշոր եւ արագ աճող քաղաքներից։ Հիմնադրվել է 12-րդ դարի կեսին։ Տոկիոն գտնվում է Հոնսյու կղզու հարավ-արեւելքում Էդոգավա, Արագավա, Սումիդա, Տամա գետերի գետաբերանում՝ Խաղաղ օվկիանոսի Տոկիոյի ծոցի ափին, Կանտո հարթավայրում։ Կլիման մերձարեւադարձային, մուսոնային է։ Հունվարի միջին ջերմաստիճանը 3,1 °C է, օգոստոսինը՝ 25,6 °C, տարեկան տեղումների միջին քանակը՝ 1343 մմ։ Հաճախակի են թայֆուններն ու երկրաշարժերը. վերջինը (1923 թ.)՝ 8,3 բալլ ուժգնությամբ, խլել է 142 հզ մարդու կյանք։ Մեծ Տոկիոն (Տոկիո-տո) Ճապոնիայի վարչական պրեֆեկտուրաներից է՝ Տոկիոյի մայրաքաղաքային պրեֆեկտուրան, եւ բացի Հոնսյու կղզու հարավարեւելյան մասից՝ կազմված է 23 վարչական շրջաններից, 26 առանձին քաղաքներից, 7 ավանային համայնքներից, 8 գյուղից, Իձու եւ Օգասավարա կղզիներից։ Մայրաքաղաքը ղեկավարում է համաժողովրդական քվեարկությամբ ընտրված պրեֆեկտային խորհուրդը՝ նահանգապետի գլխավորությամբ։ Տոկիոյում են երկրի կառավարությունը եւ կայսրի պալատական համալիրը՝ ճապոնական կայսրերի գլխավոր նստավայրը։ Տոկիոն հիմնադրվել է 12-րդ դարում, երբ զինվոր Էդո Տարո Սիգեդան այնտեղ կառուցել է ամրոց (էդո՝ բառացի նշանակում է ծովափ)։ 1457 թ-ին այդ վայրում կառուցվել է Էդո սամուրայական դղյակը, որի շուրջ տարածվել են արհեստավորների եւ առեւտրականների բնակավայրեր։ 1590 թ-ին ամրոցին տիրել է ավատ եւ պետական գործիչ Հեյասու Տոկուգավան, իսկ 1603–1867 թթ-ին Էդոն եղել է Տոկուգավա տան սյոգունների (զինվորական առաջնորդներ, ավատատիրական խոշոր տների ներկայացուցիչներ) նստավայրը (մինչեւ 1868 թ. Ճապոնիայի պաշտոնական մայրաքաղաքը Կիոտոն էր՝ կայսրերի նստավայրը)։ 1720 թ-ին Էդոյի բնակչությունը 1 միլիոն էր (աշխարհի ամենախոշոր քաղաքն էր)։ 1869 թ-ին՝ սյոգունության վերացումից հետո, կայսրի նստավայրը տեղափոխվել է Էդո, որը 1896 թ-ին վերանվանվել է Տոկիո (Արեւելյան մայրաքաղաք) եւ դարձել մայրաքաղաք։ Տոկիոն Ճապոնիայի գլխավոր ֆինանսական եւ արդյունաբերական կենտրոնն է, աշխարհի 3 ֆինանսական կենտրոններից (Նյու Յորքի ու Լոնդոնի հետ)։ Տոկիոյում են կենտրոնացված ապրանքային եւ ֆինանսական սակարանները, խոշորագույն ֆինանսաարդյունաբերական խմբերը (Միցուբիշի, Սումիտոմո, Միցուի եւ այլն), բանկերը (Ճապոնական, Զարգացման, Արտահանման-ներմուծման եւ այլն)։ Զարգացած են առավելապես գիտատար եւ բարձր տեխնոլոգիական, էլեկտրատեխնիկական, էլեկտրոնային եւ օպտիկամեխանիկական արտադրությունները, մեքենաշինությունը, սարքաշինությունը, ավտոմեքենաշինությունը, նավաշինությունը, նավթամշակման, նավթաքիմիական, քիմիական, տպագրական, թեթեւ, տեքստիլ, սննդի եւ այլ արդյունաբերություններ։ Տոկիոն Ճապոնիայի հիմնական տրանսպորտային հանգույցն է. քաղաքում գործում են Հանեդա եւ Նարետա միջազգային օդանավակայանները, մետրոպոլիտենը։ Տոկիոն բազմաթիվ ճեպընթաց ավտոմայրուղիներով ու երկաթուղիներով կապված է երկրի այլ քաղաքներին։ Երկրի արտաքին առեւտրի շրջանառության կեսից ավելին կատարվում է քաղաքամերձ Յոկոհամա, Կավասակի, Յոկոսովա, Տիբա նավահանգիստներով։ Ճապոնիայի մշակութային կարեւորագույն կենտրոններից մայրաքաղաքում են գիտությունների եւ արվեստների ակադեմիաները, Տոկիոյի համալսարանը (հիմնադրվել է 1887 թ-ին), բազմաթիվ բուհեր, գիտահետազոտական ինստիտուտներ, լաբորատորիաներ եւ կենտրոններ, գրադարաններ, թատրոններ, ավելի քան 30 թանգարան (Տեների պատկերասրահը, Բրիջսթոն գեղարվեստի, Ժամանակակից արվեստի ազգային, Տոկիոյի ազգային, արվեստների, գեղագրության թանգարանները, «Մետրոպոլիտեն ֆեստիվալ հոլը» եւ այլն), համերգասրահներ եւ թատրոններ։ Տոկիոյում սակավ են կանաչապատ տարածքները, իսկ կենտրոնը կառուցապատված է քարե, աղյուսե շենքերով ու երկաթբետոնե երկնաքերներով։ Քաղաքը բաղկացած է 2 խոշոր մասերից՝ Յամանոտի (բլրային) եւ Սուտամատի (ցածրադիր)։ Բնակելի թաղամասերը կառուցվել են 2 անգամ. 1923 թ-ի սեպտեմբերի 1-ին քաղաքի գրեթե կեսը ավերվել է երկրաշարժից, իսկ Երկրորդ համաշխարհային պատերազմի (1939–45 թթ) ժամանակ բազմիցս ենթարկվել է (1944–45 թթ) ամերիկյան ավիացիայի ռմբակոծություններին։ Տոկիոյի պատմական կենտրոնը Նիհոմբասի շրջանն է, որտեղ պահպանվել են կայսերական պալատի համալիրը (մոտ 1600 թ., վերականգնվել է XIX դարի վերջին – XX դարի սկզբին), Ռիկոշեն լանդշաֆտային զբոսայգին (XVII դարի վերջ – XVIII դարի սկիզբ), սինթոիստական Տոսյեգու (ժամանակակից տեսքն ստացել է XVII դարում) եւ Մեյգի (XIX դարի վերջ), բուդդայական Կաննոն (հիմնադրվել է XVII դարում, վերականգնվել՝ XX դարում) տաճարները եւ ճարտարապետական այլ հուշարձաններ։ XX դարի լավագույն կառույցներից են Խորհրդարանի շենքը (1915–36 թթ), «Մետրոպոլիտեն ֆեստիվալ հոլլը» (1960– 1961 թթ), Օլիմպիական մարզահամալիրը (1963–64 թթ), Սուրբ Մարիամի տաճարը (1964 թ) եւ այլն։ Տոկիոյում են անցկացվել 18-րդ օլիմպիական խաղերը (1964 թ)։ Տոկիոյում ապրում է 50–60 հայ, գործում է հայագիտական կենտրոն, տարեկան 7–8 անգամ լույս է տեսնում «Արարատ» թերթիկը՝ հայերի եւ Հայաստանով հետաքրքրվող ճապոնացիների համար։ Կրոն Ճապոնիան այն բացառիկ երկրներից է, որտեղ միաժամանակ գործում են տարբեր կրոններ։ Ճապոնացիների 83.9%-ը դավանում է շինտո, իսկ 71.4%-ը՝ բուդդիզմ(գումարայինի 100%-ը գերազանցելը պայմանավորված է բնակչության որոշ մասի կողմից միաժամանակ այդ երկու կրոնները դավանելով)։ Բացի ավանդական բուդդիզմի եւ սինթոիզմի արարողակարգերից, կատարվում են նաեւ քրիստոնեական ծիսակատարություններ։ Քրիստոնեությունը Ճապոնիա է ներթափանցել XVI դարում։ Պրեֆեկտուրաներ Ճապոնիան պաշտոնապես բաժանված է 47 բարձր աստիճանի վարչական միավորների։ Դրանք միավորված են տոդոֆուկեն (ճապոներեն՝ 都道府県) համակարգի մեջ։ Այդ կարգով պետությունը կազմված է մի մայրաքաղաքից տո (ճապոներեն՝ 都) - Տոկիո, մի շրջանից դո (ճապոներեն՝ 道) - Հոկայդո, երկու քաղաքից ֆու (ճապոներեն՝ 府), որոնք պրեֆեկտուրային կարգավիճակ ունեն, - Կիոտո եւ Օսակա - եւ 43 պրեֆեկտուրաներից կէն (ճապոներեն՝ 県)։ Հարմարության համար արեւմտյան ճապոնագետները թվարկած միավորները անվանում են պրեֆեկտուրա կամ ոստիկանապետություն։ Պրեֆեկտուրաները բաժանվում են ավելի փոքր միավորների։ Դրանք Հոկայդոյի օկրուգներն են, հատուկ քաղաքներ եւ գավառներ։ Օկրուգները կան միայն Հոկայդոյում՝ 14 հատ։ Մնացած պրեֆեկտուրաները բաժանվոմ են ոչ թե օկրուգների, այլ գավառների։ Հատուկ քաղաքներին վերաբերվում են նրանք, որոնց բնակչությունը ավել է 500 հազարից։ Այդ քաղաքներն են՝ Կոբե (1956), Կիոտո (1956), Նագոյա (1956), Օսակա (1956), Յոկոհամա (1956), Կիտակյուսյու (1963), Ֆուկուոկա (1972), Կավասակի (1972), Սապպորո (1972), Հիրոսիմա (1980), Սենդայ (1989), Տիբա (1992), Սայտամա (2003), Սիձուոկա (2005) եւ Սակաի (2006). Նիիգաթա եւ Համամացու քաղաքները մտցրած են եղել ցանկի մեջ 2007 թվականին։ Իսկ մայրաքաղաք Տոկիոն այդ քաղաքների ցանկ չի մտնում, քանի որ դա քաղաքային կոնգլոմերատ է, ոչ թե քաղաք։ Ճապոնիայի ժամանակակից վարչական բաժանման համակարգ արմատավորված է եղել 1871 թվականում Մեյձի ժամանակաշրջանում, որի արդյունքում վերացման են ենթարկվել հան ավատները եւ ստեղծվել են պրեֆեկտուրաներ։ Այդ դեպքը կրում է հայհան տիկեն (ճապոներեն՝ 廃藩置県) անվանումը։ Սկզբում պրեֆեկտորաների եւ հաների թիվը համապատասխանում էր մեկը մեկին - ավելի քան 300 հատ։ Ժամանակի հետ նրանց թիվը կրճատել էին մինչեւ 72, իսկ 1888 թ - մինչեւ 47։ Տեղի ինքնավարության օրենքը տվել էր պրեֆեկտորաներին ավելի շատ տիրական լիազորություններ։ Ի վերջո, հաշվի առնելով Ճապոնիայի բուռն ուրբանիզացոմը, կառավարությունը քննարկում է պրեֆեկտուրաների ռեֆորմի նախագիծը 10 մեծ վարչական միավորների։ Բացի պրեֆեկտուրաների եւ գավառների Ճապոնիայում գոյություն ունեն մունիցիպալ աստիճանի վարչական միավորներ, որոնք ունեն լայն ինքնավարություն։ Դրանք պրեֆեկտուրաների կենտրոնային քաղաքներն են- հատուկ քաղաքները, սովորական քաղաքները, Տոկիոյի 23 հատուկ շրջանները եւ գյուղեր։ Պրեֆեկտուրաների ցանկ Հայերը Ճապոնիայում Հայերը Ճապոնիա են եկել 19-րդ դարի 2-րդ կեսից։ Այստեղ գործել են «Աղաբեկ եւ ընկերություն» առեւտրական հաստատությունները։ Վերջինս գործել է Անահիտ Աբգարյանի եւ նրա որդու ղեկավարությամբ։ Անահիտ Աղաբեկյան-Աբգարյանը 1920 թվականին նշանակվել է Հայաստանի հյուպատոս Ճապոնիայում։ Նա Հայ դատի մասին հոդվածներով պարբերաբար հանդես է եկել Ճապոնիայի անգլալեզու մամուլում, օգնել հայ գաղթականներին։ Ներկայումս Ճապոնիայում բնակվում է 100 հայ՝ հիմնականում Տոկիոյում։ Գործում է հայագիտական կենտրոն, տարեկան 7-8 անգամ լույս է տեսնում «Արարատ» թերթիկը՝ հայերի եւ Հայաստանով հետաքրքրվող ճապոնացիների համար։ Տոկիոյում գործում է նաեւ Հայաստանի դեսպանատունը։ Մշակույթ Ճապոնիան հին ու զարգացած մշակույթի երկիր է. ուշագրավ են հին եւ ժամանակակից վարպետների արվեստը, բնապատկերային գեղանկարչությունը, ճենապակու արվեստը, ճարտարապետությունը, թատրոնը, տիկնիկային թատրոնը։ Հայտնի է հատկապես Կաբուկի թատրոնը, որն սկիզբ է առել թափառաշրջիկ երգիչների ու պարողների կատարումներից եւ մինչեւ օրս էլ տարածված է ժողովրդի մեջ։ Ճապոնացիները հայտնի են ծաղկեփնջեր կազմելու եւ գաճաճ ծառեր մշակելու յուրահատուկ արվեստով։ Համաշխարհային ճանաչում են գտել ճապոնական ձյուդո, կարատե, սումո մարզաձեւերը։ Ճապոնիան հայտնի է իր հրաշալի ճարտարապետական ու պատմական հուշարձաններով՝ Բուդդայի հսկայական արձաններով ու տաճարներով, մեհյաններով, գեղատեսիլ լանդշաֆտային զբոսայգիներով եւ թագավորական դղյակներով։ Ճապոնական հուշարձանների մեջ առանձնահատուկ տեղ ունի Հիրոշիմայի՝ ատոմային ռմբակոծության զոհերի հուշահամալիրը, որն ամեն տարի օգոստոսի 6-ին իր զանգերի տխուր ղողանջով ամբողջ աշխարհին հիշեցնում է 1945 թ-ի այդ մեծ ողբերգության մասին։ Ժամանակակից ճարտարապետությունն աչքի է ընկնում տնտեսական նպատակահարմարարություններով պայմանավորված ֆուկցիոնալությամբ եւ մինիմալիստական լուծումներով։ Ամեն ինչ շատ պրակտիկ է, հարմար՝ ապրելու, ստեղծագործելու, աշխատելու եւ կրթվելու համար։ Ժամանակակից տեխնալոգիաները թույլ են տալիս կառուցելու երկնաքերներ, կամուրջներ, թունելներ եւ այլ ինժեներական կառույցներ, ինչպես երկրի ներսում, այնպես էլ նրա սահմաններից դուրս՝ ամբողջ աշխարհում։ Չափազանց բարդ ու հետաքրքրական են ճապոնական գրերը։ Նրանց հիմքում ընկած է 6-ից 8-րդ դարերում չինացիներց փոխառնված եւ ճապոներենի առանձնահատկություններին հարմարեցված հիերոգլիֆները։ Թերթ կարդալու համար, օրինակ, անհրաժեշտ է իմանալ մոտ երկու հազար նշան, իսկ դրանց ընդհանուր թիվը տասը հազարից ավելի է։ Իհարկե, դժվար է դրանք բոլորը հիշելը, եւ ճապոնացիները գրքերում այս կամ այն նշանին հանդիպելիս հաճախ դիմում են բառարանի օգնությանը։ Միաժամանակ Ճապոնիայում գոյություն ունի վանկային այբուբեն։ Տեքստերի բառերի մեծ մասի արմատները գրվում են հիերոգլիֆներով, իսկ քերականական վերջավորությունները՝ վանկակազմիչ այբուբենով։ Տեքստերը կարդացվում են վերեւից ներքեւ եւ աջից ձախ։ Եվ չնայած նշված բարդություններին՝ Ճապոնիան համատարած գրագիտության երկիր է։ Վեց տարեկանից երեխաները հաճախում են դպրոց, իսկ տասնամյա կրթությունը պարտադիր է։ Բարձրագույն ուսումնական հաստատություններում ուսումը վճարովի է, բայց կան նաեւ անվճար պետական համալսարաններ, որտեղ ընդունվելու համար պետք է հաղթահարել մրցակցային մեծ դժվարություններ։ Բավականին հարուստ եւ բազմազան է նաեւ Ճապոնիայում ստեղծված գլուխկոտրուկների տեսականին։ Աշխարհում շատ տարածված են ճապոնական խաչերիզները, թվային դաշտերով գլուխկոտրուկները։ Հայտնի է թղթի կտորից ստեղծվող ֆիգուրներ պատրաստելու արվեստը։ Ճապոնական երգարվեստի վրա իր խորն ազդեցությունն են թողել ժամանակակից արեւմտյան եւ՝ նամանավանդ ամերիկյան երաժշտական ուղղություններն ու ոճերը։ Ճապոնացիներն ամեն կերպ ձգտում են երգարվեստի հարցում լինել ժամանակակից։ Միեւնույն ժամանակ Ճապոնիայում հարգի են ավանդական ճապոնական երգ-երաժշտությունն ու նրանց հիման վրա մշակված ուղղությունները։ Ամբողջ աշխարհում հայտնի է եւ տարածված XX դարի 70-ականներին ստեղծված՝ երգի երաժշտության ձայնակցությամբ երգելու ձեւը։ Հարյուրամյակներ առաջ ստեղծված մշակութային արժեքներից շատերն այսօր նույնպես ունեն լայն տարածում ունեն եւ կազմում են ժամանակակից Ճապոնիայի մշակույթի անբաժան մասը։ Դրանցից է նաեւ հատուկ ձեւով կրթված եւ դաստիարակված կանանց կողմից մատուցվող ծառայությունները։ Կենցաղ Ճապոնացիների տնային կենցաղը շատ բանով տարբերվում է եվրոպականից։ Օրինակ՝ ճապոնական տներում կահույք գրեթե չկա, հատակին փռված են բրնձի ծղոտից գործված խսիրներ, տուն մտնելիս կոշիկները հանում ու թողնում են դռան շեմին, իսկ ներսում խսիրների վրա քայլում են գուլպաներով։ Ի տարբերություն եվրոպացիների՝ ճապոնացիները ճաշում են հատակին նստած, հատակին էլ անկողին են գցում։ Թեպետ ճապոնական քաղաքներում շատ են եվրոպական խոհանոց ունեցող ճաշարաններն ու ռեստորանները, ճապոնացիների համար հիմնական սնունդ է հանդիսանում իրենց ավանդական կերակուրը՝ անալի եփած բրինձը, որն ուտում են թասիկներից՝ ձողիկներով։ Հիմնական ուտելիքներից են նաեւ աղ դրած բանջարեղենն ու ձկնեղենը, ծովամթերքից պատրաստած տարբեր ուտեստները։ Ճապոնական խոհանոցից համաշխարհային ճանաչում է ստացել սուշին։ Ի դեպ՝ ձկան որսով Ճապոնիան աշխարհում զբաղեցնում է առաջին տեղերից մեկը։ Ճապոնական խոհանոցի հայտնի ավանդույթներից է թեյ խմելու արարողությունը։ Ճապոնական ոգելից խմիչքներից հայտնի է բրնձից թորած օղին՝ սակեն։ Արվեստ Համաշխարհային անուն հանած ռեժիսոր է Ակիրա Կուրոսավան։ Ճապոնական կինոյում առանձնանում են մեծ քանակով նկարահանված անիմացիոն ֆիլմերը։ Ճանաչված մարդիկ Հանրահայտ են գրողներ Կավաբատա Յասունարին, Կոբո Աբեն, Նոմա Հիրոսին, կինոռեժիսոր Ակիրա Կուրոսավան, կոմպոզիտոր Ջո Հիշիասին, ռոք խումբ SID, Nightmare, գեղանկարիչ-դիզայներ Եշիտակա Ամանոն, ճարտարապետ Կիշե Կուրոկավան, գրաֆիկ Հիրոշիքի Անդոն, ֆիզիկոսներ Կաշիբա Մաշատակին, Յուկավա Հիդեկին, արդյունաբերողներ Հոնդա Սոչիրոն, Մորիտա Ակյոն, Մորի Մինորին եւ ուիշներ։ Ժամանակակից գրողներից հայտնի է Հարուկի Մուրակամին։ Տոներ Ճապոնիայում նշվում է 15 պետական տոն։ Դրանք նշելու օրերը ոչ աշխատանքային են եւ նրանց ցանկը սահմանվում է պետական տոների օրենքով։ Իրար հաջորդող չորս տոներին (Շյովայի օր, Սահմանադրության օր, Կանաչ միջավայրի օր եւ Երեխաների օր) ասում են ոսկի շաբաթ։ Ճապոնիայի կառավարությունը մտցրել է նաեւ երջանիկ երկուշաբթիների համակարգը, որի համապատասխան տոներից չորսը՝ Չափահասության օրը, Ծովի օրը, Ավագներին մեծարելու օրը եւ Ֆիզմշակույթի օրը ամրագրված ամսաթվերից տեղափոխվել են երկուշաբթի, ստեղծելով երեք անընդմեջ հանգստյան օր։ Ճապոնիայում տոնական իրադարձություն է համարվում նաեւ սակուրայի ծաղկելու օրը։ Նշվում են նաեւ փոխառնված տոներ, որոնք Ճապոնիայում ավանդույթ են դարձել համեմատաբար վերջերս, օրինակ՝ Սուրբ Վալենտինի օրը։ Ճապոնիայի պետական տոները Գրականություն Ճապոնիայի մասին Հեղինե Մելիք-Հայկազյան, «Մի պտոյտ Ճապոնում» (Թիֆլիս, 1905 թ.) Ծանոթագրություններ Ճապոնիա Կղզի պետություններ ՄԱԿ-ի անդամ երկրներ Լիբերալ ժողովրդավարություններ Ունիտար պետություններ Մեծ քսանյակի անդամ երկրներ Մեծ յոթնյակի երկրներ


source: CulturaX

text: Զավեշտն էլ սահման ունի | Arm Version Զավեշտն էլ սահման ունի Օգոստոսի 15, 2011 | 20:26 Շինարարի օրվա կապակցությամբ քաղաքաշինության բնագավառում ներդրած նշանակալից ավանդի համար «Գլենդել Հիլզ» ՓԲԸ տնօրենների խորհրդի նախագահ Էդուարդ Մելիքյանը քաղաքաշինության նախարարի հրամանով պարգեւատրվել է ոսկե մեդալով: Հաշվի առնելով տխրահռչակ ընկերության աշխատանքի որակը` մասնավորապես Գյումրիի «Մուշ 2» թաղամասի շինարարության հետ կապված տհաճ աղմուկն ու պատմությունները, կարող ենք այլեւս չշարունակել թեման: Միայն թե` զավեշտն էլ պիտի սահման ունենա: Ակնհայտ է, որ «Գլենդել Հիլզ» -ը պետբյուջեից ֆինանսավորվող կազմակերպություն է, ու մեր երկրում դա արդեն իսկ արտոնություն է: Իսկ եթե նման աշխատանքի դիմաց, նրան ոչ թե պատժում են, այլ ոսկե մեդալ են տալիս... մեկնաբանությունները դառնում են ավելորդ: Միայն տեղեկացնենք, որ «Գլենդել Հիլզ» ընկերությունը Հայաստանի խոշոր շինարարական կազմակերպություններից է, իրականացնում է պետական, սոցիալական եւ առեւտրային մի շարք խոշոր ծրագրեր: Մասնավորապես, այն ներգրավված է աղետի գոտու վերականգնման վերջնական փուլի ծրագրերում` պետության պատվերով կառուցելով ամբողջ թաղամասեր: «Գլենդել Հիլզն» է կառուցել եւ կառուցում Գյումրիի «Մուշ 2», Սպիտակի Նոր քաղաք թաղամասերը, երիտասարդ համալսարանականների համար Ավանի բազմաբնակարան-բազմաֆունկցիոնալ համալիրը, Երեւանյան բերդ թաղամասը եւ այլն:


Լրատվություն Մամլո հաղորդագրություններ 14.06.2017 / Նախագահի նստավայրում տեղի են ունեցել հայ-տաջիկական բարձր մակարդակի բանակցություններ Հանրապետության Նախագահի նստավայրում Հայաստանի եւ Տաջիկստանի նախագահների առանձնազրույցից հետո տեղի է ունեցել ընդլայնված կազմով հանդիպում՝ երկու երկրների պաշտոնական պատվիրակությունների անդամների մասնակցությամբ: Բարձր մակարդակի բանակցությունների արդյունքներով ընդունվել է Տաջիկստանի Հանրապետության նախագահ Էմոմալի Ռահմոնի՝ Հայաստանի Հանրապետություն կատարած պաշտոնական այցի արդյունքների վերաբերյալ համատեղ հայտարարություն , նաեւ ստորագրվել են Հայաստանի Հանրապետության եւ Տաջիկստանի Հանրապետության միջեւ... 208c 14.06.2017 / Համատեղ հայտարարություն Տաջիկստանի Հանրապետության նախագահ Էմոմալի Ռահմոնի՝ Հայաստանի Հանրապետություն կատարած պաշտոնական այցի արդյունքների վերաբերյալ Հայաստանի Հանրապետության Նախագահ Ս. Սարգսյանի հրավերով 2017թ. հունիսի 14-15-ը պաշտոնական այցով Հայաստանի Հանրապետություն այցելեց Տաջիկստանի Հանրապետության նախագահ Է.Ռահմոնը։ Հայաստանի Հանրապետության եւ Տաջիկստանի Հանրապետության միջեւ դիվանագիտական հարաբերությունների հաստատման 25-ամյակին ընդառաջ կայացած բանակցությունների ընթացքում պետությունների ղեկավարները առանձնակիորեն կարեւորեցին այդ իրադարձությունը, որը երկու երկրների ժողովուրդների բարեկամական հարաբերությունների բազմադարյա պատմության... 14.06.2017 / Նախագահի նստավայրում տեղի է ունեցել Տաջիկստանի նախագահի դիմավորման պաշտոնական արարողությունը Նախագահ Սերժ Սարգսյանի հրավերով պաշտոնական այցով այսօր Հայաստանի Հանրապետություն է ժամանել Տաջիկստանի Հանրապետության նախագահ Էմոմալի Ռահմոնը: Տաջիկստանի նախագահն առավոտյան այցելել է Ծիծեռնակաբերդի հուշահամալիր՝ ծաղկեպսակ դրել Հայոց մեծ եղեռնի զոհերի հուշարձանին եւ հարգանքի տուրք մատուցել Ցեղասպանության անմեղ զոհերի հիշատակին: Նախագահ Ռահմոնը հուշահամալիրի Հիշողության պուրակում նաեւ ջրել է իր տնկած եղեւնին: Հանրապետության Նախագահի նստավայրում այնուհետեւ տեղի է ունեցել Տաջիկստանի նախագահի... 14.06.2017 / Նախագահը ընդունել է Ճապոնիայի միջազգային համագործակցության գործակալության նախագահ Շինիչի Կիտաոկային Նախագահ Սերժ Սարգսյանն այսօր ընդունել է Ճապոնիայի միջազգային համագործակցության գործակալության նախագահ Շինիչի Կիտաոկային: Հանրապետության Նախագահը ողջունել է հյուրին եւ հույս հայտնել, որ Հայաստան նրա այցի արդյունքում կծնվեն հայ-ճապոնական փոխգործակցությանն ուղղված նոր ծրագրեր ու գաղափարներ, որոնք կհարստացնեն միջպետական հարաբերությունների օրակարգը: Սերժ Սարգսյանը գոհունակությամբ է փաստել, որ Հայաստանի եւ Ճապոնիայի միջեւ դիվանագիտական հարաբերությունների հաստատումից ի վեր անցած 25 տարիներին... 13.06.2017 / Նախագահը ընդունել է ՆԱՏՕ-ի Գլխավոր քարտուղարի հատուկ ներկայացուցիչ Ջեյմս Ապատուրային Նախագահ Սերժ Սարգսյանն այսօր ընդունել է Կովկասում եւ Կենտրոնական Ասիայում ՆԱՏՕ-ի Գլխավոր քարտուղարի հատուկ ներկայացուցիչ Ջեյմս Ապատուրային: Հանրապետության Նախագահը ողջունել է հյուրին եւ ընդգծել, որ նման այցելությունները լավ հնարավորություն են քննարկելու ՆԱՏՕ-Հայաստան գործակցության օրակարգը, ինչպես նաեւ մտքեր փոխանակելու տարածաշրջանային եւ միջազգային զարգացումների վերաբերյալ: Նախագահ Սարգսյանը ջերմությամբ է հիշել ս.թ. փետրվարի 27-ին ՆԱՏՕ-ի կենտրոնակայանում Գլխավոր քարտուղար Յենս Ստոլտենբերգի... 13.06.2017 / Նախագահ Սերժ Սարգսյանը ընդունել է Էստոնիայի արտաքին գործերի նախարար Սվեն Միկսերին2000 Նախագահ Սերժ Սարգսյանն այսօր ընդունել է Էստոնիայի Հանրապետության արտաքին գործերի նախարար Սվեն Միկսերին: Հանդիպմանը զրուցակիցները երկուստեք գոհունակությամբ են արձանագրել, որ հայ եւ էստոնացի ժողովուրդների պատմական արմատներ ունեցող բարեկամության եւ փոխադարձ վստահության ու հարգանքի վրա կառուցված հարաբերությունները երկու երկրների միջեւ դիվանագիտական հարաբերությունների հաստատումից ի վեր անցած 25 տարիներին վերընթաց զարգացում են ունեցել: Նախագահ Սարգսյանն ընդգծել է, որ Հայաստանը պատրաստակամ է...


text: ԼՂ խնդիրը կլուծվի, եթե ԱՄՆ-ն եւ Ռուսաստանը համաձայնության գան. Մեթյու Բրայզա | Arm Version ԼՂ խնդիրը կլուծվի, եթե ԱՄՆ-ն եւ Ռուսաստանը համաձայնության գան. Մեթյու Բրայզա Հունիսի 16, 2017 | 17:09 ԱՀԿ Մինսկի խմբի նախկին համանախագահ, Ադրբեջանում Միացյալ Նահանգների նախկին դեսպան Մեթյու Բրայզան Բաքվում հայտարարել է, թե Լեռնային Ղարաբաղի հակամարտությունը տարածաշրջանում տնտեսական զարգացման եւ անվտանգության գլխավոր խոչընդոտն է։ Ինչպես հաղորդում է «Ազատություն» ռադիոկայանը, ադրբեջանական APA լրատվական գործակալության հետ զրույցում ամերիկացի նախկին դիվանագետը կարծիք է հայտնել, թե ո՛չ Ադրբեջանը, ո՛չ Հայաստանը հետաքրքրված չեն պատերազմով: «Ղարաբաղյան հակամարտության գոտում պատերազմական գործողություններ կարող են սկսվել այն ժամանակ, եթե Ադրբեջանի կամ Հայաստանի կառավարությունները այդ հարցով որոշում ընդունեն», — պնդել է Բրայզան՝ կարծիք հայտնելով, որ նման գործողություններով ո՛չ Ադրբեջանը, ո՛չ Հայաստանը հետաքրքրված չեն: Նախկին միջնորդի համոզմամբ՝ ղարաբաղյան հակամարտությունը չի լուծվի այնքան ժամանակ, քանի դեռ ԱՄՆ-ն եւ Ռուսաստանը այդ հարցով համաձայնության չեն եկել: «Ներկայումս այդ երկրների միջեւ, կարելի է ասել, կապեր չկան: Համանախագահները կգան, կարգավորման ուղիներ կփնտրեն, բանակցություններ կանցկացնեն: Բայց առաջընթաց չի լինի մինչեւ վերը նշվածը տեղի չունենա», — ասել է Բրայզան:


text: Մարտի 17-ապրիլի 17 ֆիզիկական անձինք կարող են վարկային մարումներն իրականացնել իրենց հարմար ժամանակ. IDBank - Իրազեկ 18 Մարտ 2020 12:06 Հաշվի առնելով նոր կորոնավիրուսի տարածմամբ երկրում ստեղծված իրավիճակն ու հոգ տանելով հաճախորդների մասին, IDBank-ը որոշում է կայացրել մարտի 17-ից ապրիլի 17-ը ֆիզիկական անձ հանդիսացող իր հաճախորդներին հնարավորություն տալ վարկային մարումներն իրականացնել իրենց հարմար ժամանակ։ Նշված ժամանակահատվածում վարկային պարտավորությունների չկատարման դեպքում վարկառուի նկատմամբ, տույժ եւ տուգանք չի կիրառվի, վարկը չի դասակարգվի, իսկ վարկառուի վարկային պատմությունը չի տուժի։ # Հասարակություն # բանկ # վարկեր # կորոնավիրուս # IDbank # վարկային մարումներ # վարկային պարտավորություններ # վարկային պատմություն


text: Դոմիկ տվեք այս մարդուն՝ «Լեքսուսի» փոխարեն Լոռու մարզի Ջրաշեն գյուղի գյուղապետ Վահան Ուռուսյանը այն հարցին, թե ինչո՞ւ է որպես ծառայողական մեքենա ձեռք բերել «Լեքսուս» ջիպ, երբ բազմաթիվ սոցիալական խնդիրներ կան, դեռ լուծված չեն աղետի գոտի համարվող գյուղի պրոբլեմները, պատասխանել է. «Լեքսուսի» ձեռք բերումը իրանց վրա չի ազդի»: Չէ, դուք մի հատ այս գյուղապետի լոգիկային նայեք: Ասում են, մի քանի տասնյակ հազար դոլար ես մեքեանայի վրա ծախսել, երբ գյուղացիները մինչեւ հիմա դոմիկներում են ապրում, թե բա՝ չի ազդի իրանց վրա: Այս մարդուն ոչ թե պետք է աշխատանքից հանել, այլ պետք է մի հատ դատարկ դոմիկ տալ, որ այնտեղ ապրի, ու ապրի այնքան ժամանակ, մինչեւ բոլոր համագյուղացիները «Լեքսուս» չունենան: Մեկ է, իր վրա դա չի ազդի: Մի քիչ էլ թող իր կաշվի վրա զգա կյանքի բոլոր այն «քաղցրությունները», որոնք մինչեւ հիմա զգում են այդ գյուղի բնակիչները: Ի դեպ, այդ «Լեքսուսի» վարորդը գյուղապետի եղբայրն է. ասում է՝ բա ո՞ւմ վստահեմ վարորդի գործը: Դոմիկ, միայն դոմիկ այս մարդուն:


Լրատվություն Շնորհավորական Նախագահ Սերժ Սարգսյանի շնորհավորական ուղերձը Սահմանադրության օրվա առթիվ 05.07.2013 Սիրելի՛ հայրենակիցներ, Շնորհավորում եմ ձեզ Սահմանադրության օրվա կապակցությամբ: Հուլիսի 5-ն իսկապես պատմական օր է մեզ համար: Այդ օրը մեր ժողովուրդը կատարեց իր պատմական ընտրությունը: Բայց նաեւ պարզ էր բոլորի համար, որ հանրաքվեով մեկ օրում ժողովրդավարական, սոցիալական ու իրավական պետություն չեն դառնում: Դա երկար ճանապարհ է եւ լուրջ գործընթաց: Մեր երկրի Հիմնական օրենքը կոչված է երաշխավորելու մեր քաղաքացիների իրավունքներն ու ազատությունները: Մենք, որպես պետություն եւ որպես հասարակություն, քայլ առ քայլ կյանքի ենք կոչում այն մեծ նպատակը, որ արտահայտված է մեր Սահմանադրության մեջ: Սիրելի՛ հայրենակիցներ, Կրկին շնորհավորելով պետական այս կարեւոր տոնի առթիվ՝ ցանկանում եմ բոլորիս օր օրի ամրացող պետություն, մարդու իրավունքների ու ազատությունների պաշտպանության հետեւողական երաշխավորում եւ իրավունքի գերակայության սկզբունքի իրացում հասարակական կյանքի բոլոր ոլորտներում: a7c


source: fineweb

text: Սուրբ Գայանե եկեղեցի, գմբեթավոր բազիլիկ տիպի եկեղեցի Էջմիածին քաղաքում, Հայ Առաքելական Եկեղեցու գլխավոր սրբավայրերից մեկը, հայկական ճարտարապետության հուշարձան։ Պլաստիկ եւ ավարտուն այս շինությունը զուրկ է հատուկ դեկորատիվ տարրերից։ Իր տիպով՝ գմբեթավոր բազիլիկ տիպի եկեղեցի է, ունի դասական, պարզ ձեւ։ Կառուցվել է 630 թվականին, Եզր կաթողիկոսի օրոք՝ տեղում եղած մատուռի փոխարեն, Սուրբ Գայանե կույսի գերեզմանի վրա։ Եկեղեցու բոլոր տարրերը՝ թաղերը, կամարները եւ այլն, ներդաշնակ են ու խոսուն։ Ավագ սեղանի տակ գտնվում է Սուրբ Գայանեի գերեզմանը։ Սուրբ Գայանե եկեղեցին հայկական ճարտարապետության առաջին ծաղկման շրջանի լավագույն հուշարձաններից մեկն է։ Այն գմբեթավոր-բազիլիկ տիպի եկեղեցի է, որի հորինվածքը մշակվել է Հայաստանում V-VII դարերում եւ ներկայացված է նույն ժամանակաշրջանին վերաբերվող մի շարք հուշարձաններով (Տեկորի, Բագավանի, Մրենի եւ Օձունի տաճարներ)։ Եկեղեցին ունի երեք դուռ. գլխավորն արեւմտյան կողմից է, իսկ մնացած երկուսը՝ հարավից եւ հյուսիսից, տեղավորված իրար դիմաց։ Հարավային ավանդատան միջից բացվում է մեկ այլ դուռ, որ տանում է դեպի ավագ սեղանի տակ տեղավորված տապանատունը, որտեղ ըստ ավանդության թաղված է կույս Գայանեն։ 1652 թվականին, Փիլիփոս կաթողիկոսի օրոք եկեղեցին հիմնովին վերանորոգվել է։ Քիչ անց՝ 1679թ. Արարատյան դաշտավայրումտեղի է ունենում մեծ երկրաշարժ, որից զգալիորեն տուժում է նաեւ Գայանեի վկայարանը։ Եվ ահա Եղիազար Այնթապցի կաթողիկոսը ձեռնամուխ է լինում այս տաճարի վերակառուցմանը։ Այդ առիթով թողած արձանագրության մեջ ասվում է, որ վերակառուցման ժամանակ վանքը շրջապատվել է միաբանական խցերով, ավելացվել են խորաններ Սբ. Պողոս եւ Պետրոս առաքյալների անուններով, որոնք զետեղված են եռակամար գավիթ-սրահի տակ, որը հետագայում դարձել է կաթողիկոսական դամբարան։ Որոշ ժամանակ անց՝ 1764թ. Սիմեոն Երեւանցի հայրապետը վանքի տարածքում կառուցում է խոշոր սառցատուն, մառան կամ ինչպես այն ժամանակ էին ասում՝ «մաղազա», որը ծառայում էր վանքի մթերքները պահելու համար։ Իսկ 1847թ. Ներսես Աշտարակեցի կաթողիկոսը վանքի արեւելյան պարսպին կից կառուցում է մեծածավալ գոմ, որն այսօր մեզ է հասել կիսավեր վիճակում։ Նույն ժամանակաշրջանում Գայանեի վանքի վանահայր Վահան եպս. Բաստամյանցը վերանորոգում է վանքը, կառուցում է արեւմտյան կամարակապ դարպասը, նրա երկու կողմերում զետեղված շենքերը, որոնցից մեկը ծառայում է որպես դպրոց, որտեղն ինքն անձամբ է դասավանդում։ Նա նաեւ այստեղ հիմնում է փոքրիկ տպարան եւ սկսում հրատարակել «Դպրոց» ամսագիրը։ 1910թ. Նոր Նախիջեւանի հայ համայնքը սրբուհու գերեզմանի համար սեւ գրանիտից տապանաքար է նվիրաբերում վանքին։ 1959թ. Վազգեն Վեհափառի կարգադրությամբ բարեկարգվում է եկեղեցու տարածքը, ինչպես նաեւ կառուցվում է մատաղատուն եւ աղբյուր(ճարտ. Ռ. Իսրայելյան)։ Գայանեի վանքի առջեւի կամարակապ գավիթ-սրահում են ամփոփված Եղիազար Այնթապցի(1681-1691թթ.), Աբրահամ Խոշաբեցի (1730-1734թթ.), Ղազար Ջահկեցի (1737-1751թթ.), Մինաս Ակնեցի (1751-1753թթ.), Հակոբ Շամախեցի (1759-1763թթ.), Սիմեոն Երեւանցի (1763-1780թթ.), Ղուկաս Կարնեցի (1780-1799թթ.), Դավիթ Էնեգեթցի (1801-1807թթ.) եւ այլ հայրապետների աճյուններ, իսկ վանքի շուրջ գտնվող գերեզմանատանն են հանգչում Րաֆֆու «Խենթի» հերոսը, զորահրամանատար Դանիել Բեկ-Փիրումյանը, Ամենայն Հայեց Սոխակ՝ Լուսինե Զաքարյանը, Խ. Աբովյանի որդին՝ Վարդան Աբովյանը, Վազգեն Վեհափառի մայրը՝ տիկին Սիրանույշը եւ շատ ու շատ այլ նշանավոր մարդիկ։


text: Վլադիմիր Մոնոմախ Վլադիմիր Վսեվոլոդովիչ Մոնոմախ (ռուս.՝ Влади́мир Все́володович Монома́х, 1053 - 1125թ. մայիսի 19), Կիեւի մեծ իշխան 1113 - 1125-ին։ Վսեվոլոդ Յարոսլավիչի եւ բյուզանդական կայսր Կոնստանդին Մոնոմախի (այստեղից՝ «Մոնոմախ» անվանումը) դստեր որդին։ Իշխել է Չեռնիգովում, ապա՝ Պերեյասլավլում։ 1103 եւ 1111-ին արշավել է պոլովցիների դեմ եւ պարտության մատնել նրանց։ 1113-ին Կիեւում բռնկած ժողովրդական ապստամբության ժամանակ, տեղի բոյարների հրավերով դարձել է Կիեւի իշխան, ճնշել է ապստամբությունը, բայց միեւնույն ժամանակ հրատարակել է կանոնադրություն, որը իրավականորեն որոշ չափով թեթեւացրել է քաղաքային ցածր խավերի եւ գյուղացիների վիճակը։ Վլադիմիր Մոնոմախի օրոք Կիեւյան Ռուսիան ուժեղացել Է, նրան հաջողվել է ժամանակավորապես միավորել ռուսական իշխանությունները։ Նրա «Խրատ»-ը հին ռուս, գրականության հիանալի հուշարձան Է, որտեղ նա իր որդիներին կոչ է անում ամրապնդել Ռուսիայի միասնությունը։ |Այս հոդվածի կամ նրա բաժնի որոշակի հատվածի սկզբնական տարբերակը վերցված է Հայկական սովետական հանրագիտարանից, որի նյութերը թողարկված են Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։|


source: wikipedia

text: Հին Կտակարան, քրիստոնյա Աստվածաշնչային կանոնի առաջին մասը։ Հայ Առաքելական Եկեղեցին ընդունում է Հին Կտակարանի 48 գրքերը (որոնցից 39 համարվում են կանոնական, մնացածը՝ պարականոն կամ ըստ ՀԱԵ-ի՝ երկրորդականոն)։ Քրիստոնեական եկեղեցիներում ընդունված է Հին Կտակարանի գրքերի հետեւյալ բովանդակային բաժանումը՝ օրենսդրական (Մովսես մարգարեի Հնգամատյանը), պատմական, իմաստության եւ մարգարեական։ Հին կտակարանի գրքերը Օրենսդրական (Հնգամատյան) Աստվածաշնչի եւ Հին կտակարանի առաջին հինգ գրքերն են, կոչվում են նաեւ Հնգամատյան։ Համաձայն քրիստոնեական վարդապետության՝ դրանք գրվել են Մովսես մարգարեի կողմից։ Ծննդոց Ելք Ղեւտական Թվեր Երկրորդ օրենք Պատմական Պատմական գրքերում ներկայացվում է Իսրայելի պատմությունը Ավետյաց երկիր մտնելուց մինչեւ Սելեւկյան պետության դեմ մղվող ազատագրական պայքարը։ Հեսու Դատավորներ Հռութ Սամուելի առաջին գիրքը (կամ՝ ըստ հունարեն «Յոթանասնից» թարգմանության՝ Թագավորների առաջին գիրքը) Սամուելի երկրորդ գիրքը (կամ՝ Թագավորների երկրորդ գիրքը) Թագավորների առաջին գիրքը (կամ՝ Թագավորների երրորդ գիրքը) Թագավորների երկրորդ գիրքը (կամ՝ Թագավորների չորրորդ գիրքը) Առաջին Տարեգրություններ (Ա Մնացորդաց) Երկրորդ Տարեգրություններ (Բ Մնացորդաց) Ա Եզրաս* Բ Եզրաս (Եզրաս) Նեեմի Եսթեր Հուդիթ* Տոբիթ* Ա Մակաբայեցիներ* Բ Մակաբայեցիներ* Գ Մակաբայեցիներ* Իմաստության Սաղմոս Առակներ Ժողովող Երգ երգոց Իմաստություն Սողոմոնի* Սիրաք* Հոբ Մարգարեական Եսայի Օսեե Ամոս Միքիա Հովել Աբդիա Հովնան Նավում Ամբակում Սոփոնիա Անգե Զաքարիա Երեմիա Բարուք* Ողբ Դանիել Եզեկիել Մաղաքիա Տես նաեւ Աստվածաշունչ Ծանոթագրություններ Աստղանիշով նշված գրքերը չեն մտնում Աստվածաշնչի կանոնի մեջ (պարականոն գրքեր) Արտաքին հղումներ ԱՍՏՈՒԱԾԱՇՈՒՆՉ ՄԱՏԵԱՆ ՀԻՆ ԵՒ ՆՈՐ ԿՏԱԿԱՐԱՆՆԵՐԻ (արեւելահայերեն նոր թարգմանությամբ) Հին Կտակարանի գրքեր Գրական ստեղծագործություններ այբբենական կարգով Կրոնական գրականություն


ՃՈ–ն բալային համակարգ կկիրառի ՃՈ–ն բալային համակարգ կկիրառի Ովքեր են զրկվելու վարորդական իրավունքից Գործադիրը երեկվա նիստում հավանություն է տվել «Վարչական իրավախախտումների վերաբերյալ» օրենսգրքում փոփոխություններ եւ լրացումներ կատարելու մասին» օրենքի եւ հարակից օրենքների նախագծերի վերաբերյալ կառավարության օրենսդրական նախաձեռնությանը։ Նիստում հարցը փոխոստիկանապետ Հովհաննես Քոչարյանը ներկայացրեց։ Նրա ներկայացմամբ՝ նախագիծը երթեւեկության անվտանգության նկատմամբ նոր մեխանիզմի ներդրում է ենթադրում, որն էականորեն տարբերվում է ներկայումս գործող զանցանք—տուգանք համակարգից։ Փորձենք հստակեցնել՝ ինչ է ենթադրում այդ նոր մեխանիզմ ասվածը։ «Նոր մեխանիզմը կոնկրետ իրավախախտումների համար ենթադրում է զանցանք—տուգանք—տուգանային միավոր կամ բալեր եռամիասնության կիրառում, որը կբարձրացնի վարչական իրավախախտումների կանխարգելման արդյունավետությունը»,—ասաց Հ. Քոչարյանը։ Նա միաժամանակ հավելեց, որ ոստիկանությունը վերագնահատել է մի շարք տուգանքների համապատասխանությունը զանցանքների հանրորեն վնասակարության աստիճանին. առաջարկել է թվով 100 իրավախախտումներից 26—ի պարագայում մեղմացնել տուգանքները։ Ի դեպ, 10 խախտման դեպքում՝ 50 տոկոսով, իսկ 7 խախտման դեպքում՝ ավելի քան 50 տոկոսով։ Իսկ հաշվարկներ կա՞ն, թե այդ տուգանքների մեղմացման հետեւանքով ինչքան են նվազելու բյուջետային մուտքերը։ «Բյուջետային մուտքերը կկրճատվեն 2,7 մլրդ դրամով»,—հակիրճ պատասխանեց փոխոստիկանապետը։ Մուտքերի կրճատումը դեռ մի կողմ, վարորդներն ավելի անսանձ չե՞ն դառնա։ Բանախոսի արձագանքը սա է. «Տուգանքների չափերի բարձրացումն այլեւս ի զորու չէ նվազեցնել պատահարների թիվը։ Ավելին, դա հանրային ընկալման մեջ ձեւավորել է հետապնդումների ենթարկելու համոզմունք։ Բարձր տուգանքները նաեւ ազդեցություն են թողնում սոցիալական տարբեր խմբերի պատկանող վարորդների վարքի վրա»։ Գանք այն հարցին, թե որոշակի ինչ փոփոխություններ են լինելու։ Պարզվում է՝ վարորդներին մեկ տարվա համար տրվելու է 9 միավոր։ Խախտում արձանագրելու դեպքում ինքնաշխատ եղանակով այդ 9 միավորից հանվելու են տուգանային միավորներ։ Ասենք 0,5, 1, 2, 3, 4 միավորանոց խախտումներ կարող են լինել։ Տուգանային միավորի չափն էլ սահմանվում է հանրային վնասակարության աստիճանից ելնելով (զոհերով եւ վիրավորներով վթարների պատճառ, նպաստավոր պայմաններ եւն)։ Եթե մեկ տարվա ընթացքում վարորդն այնքան խախտումներ կատարի, որ 9 միավորը սպառվի, ապա վարորդական իրավունքը կկասեցվի 6 ամիս ժամկետով։ 6 ամսից հետո այդ իրավունքը կվերականգնվի, եւ դարձյալ 9 միավոր կտրվի։ Բայց եթե երկրորդ անգամ էլ վարորդը սպառի 9 միավորը, ապա այս անգամ վարորդական իրավունքից զրկվելը 1 տարի ժամկետով կլինի։ Դրանից հետո վարորդական իրավունք կստանա միայն ընդհանուր հիմքունքներով քննություն հանձնելուց հետո։ Վարորդական իրավունքը ժամկետից շուտ ստանալու մեխանիզմ էլ կա։ 6 ամսով զրկված վարորդը կարող է երեք ամիս անց հանձնել տեսական քննություն եւ ժամկետից շուտ հետ ստանալ վարորդական իրավունքը։ Մեկ այլ «խրախուսման մեխանիզմ» էլ կա՝ ըստ փոխոստիկանապետի։ Այն է՝ եթե վարորդը մեկ տարվա ընթացքում մնացորդում ունի 3 եւ պակաս միավոր, նա կարող է տեսական քննություն հանձնելու միջոցով մեկ անգամ վերադարձնել երկու միավոր։ Գանք այն հարցին, թե ճանապարհային որ խախտման դեպքում ինչքան բալ է հանվում։ Հովհաննես Քոչարյանը տեղեկացրեց, որ այսօրվա 5 հազար դրամ նախատեսող խախտումներին համարժեք է մեկ տուգանային միավորը։ 20—25 հազար դրամանոց տուգանքների համար նախատեսված է 2 տուգանային միավոր։ Սահմանափակ է 4—միավորանոց խախտումների թիվը։ Իսկ դրանք երկուսն են՝ երթեւեկության սահմանված արագությունը 51—80 կմ/ժամով գերազանցելը եւ մեքենան ոչ սթափ վիճակում վարելը։ Բացառությամբ, եթե վարորդը միայն ալկոհոլի ազդեցության տակ է, եւ մեկ լիտր արյան մեջ ալկոհոլը մեկ գրամը չի գերազանցում։ 3 միավորանոց խախտում է համարվում տրանսպորտային միջոցի տնօրենի կողմից հաշվառման համարանիշը այլ անձի հանձնելը (սրա համար ներկայիս գործող համակարգով նախատեսված է տուգանք 100 հազար դրամի չափով)։ Փոխոստիկանապետը մեկ տվյալ մեջբերեց. ոչ սթափ վիճակում մեքենա վարելու հետեւանքով 2017թ. զոհվել է 15, 2018թ.՝ 23 մարդ։ Ոչ սթափ վիճակում մեքենա վարելու համար, եթե մեկ լիտր արյան մեջ ալկոհոլի ազդեցությունը չի գերազանցում մեկ գրամը, գործող 150 հազար դրամի փոխարեն նախատեսված է 29 հազար դրամի տուգանք, սակայն լրացուցիչ տույժ 4 տուգանային միավորի չափով։ Նույն արարքի կատարումը մեկ տարվա ընթացքում առաջացնելու է իրավունքից զրկում 6 ամիս ժամկետով։ Ոչ սթափ վիճակում ընդհանուր օգտագործման մեքենա կամ տաքսի վարելը կհանգեցնի իրավունքից զրկման 6 ամիս ժամկետով։ Եթե ալկոհոլի ազդեցությունն արյան մեջ 1 գրամից ավելի է, ապա 200 հազար տուգանքի փոխարեն սահմանվում է իրավունքից զրկում մեկ տարի ժամկետով։ Թմրամիջոցների ազդեցությամբ մեքենա վարողը կզրկվի ոչ թե 1, այլ 2 տարով վարորդական իրավունքից։ Սթափության ստուգումից հրաժարվելու պարագայում՝ իրավունքից զրկում 2 տարի ժամկետով։ Փոխոստիկանապետի՝ հարցը ներկայացնելուց հետո քննարկումը երկար տեւեց։ Երբ հարցը դրվեց քվեարկության, միայն դեմ քվեարկեց արդարադատության նախարարը՝ ասելով, որ եկավ այդ եզրակացության ներկայիս քննարկման ընթացքում։ Փոխվարչապետն էլ ամփոփեց. «Հարգելի քաղաքացիներ, մի կորցրեք ձեր միավորները»։ Նիստից հետո լրագրողներն, այնուամենայնիվ, դեռ հարցեր ունեին փոխոստիկանապետ Հովհաննես Քոչարյանին՝ ճանապարհատրանսպորտային խախտումների հետեւանքով մահերի թվի ավելանալու ու այդ խախտումների դիմաց պատիժների համաչափության համապատկերում։ Հովհաննես Քոչարյանը նշեց, որ օրենքով խիստ են վարվելու հատկապես ծանր խախտումներ անող վարորդների հետ։ «Նրանք զրկվելու են վարորդական իրավունքից, որովհետեւ բոլորիս համար անվտանգության սպառնալիք են։ Վիրավորների տարեկան թիվը շուտով կհատի 6000—ը։ Բայց տուգանքների խստացումը, չափի բարձրացումն իր կանխարգելիչ էֆեկտից զրկվել է, ոչ մի արդյունք չի տալիս. խախտումները շարունակվում են, պատահարների, զոհերի ու վիրավորների թիվը շարունակում է աճել»,—ասաց նա՝ միաժամանակ ոչ սփոփիչ գնահատականը շարունակելով։ Այլ կերպ՝ «նախադրյալ չկա, որ ճանապարհատրանսպորտային պատահարների թիվը պետք է նվազի, քանի որ ավտոմեքենաների թիվը շարունակում է աճել, ավտոպարկը մեծանում է, մեր ճանապարհների թողունակությունը մեծ չէ, դրանք իրավախախտումներ ծնող պատճառ են։ Այսինքն՝ այս իրավիճակի հետ համակերպվել, նշանակում է համակերպվել զոհերի թվի աճի հետ»։ Հետո այլ հարցադրումներին ի պատասխան հավելեց, որ այս նախագիծը եղել է վարչապետի հանձնարարականը, ու հիմնական խնդիրը մահերի թիվը պակասեցնելն է. «Նպատակ է դրվել այդ խնդիրները լուծել ոչ թե քաղաքացու հաշվին, ոչ թե քաղաքացիների վրա բեռ դնելու հաշվին, այլ հակառակը՝ տուգանքները իջեցնելով՝ բարձրացնում ենք անվտանգության մակարդակը»։ Իբրեւ ամփոփում փոխոստիկանապետը շեշտեց. «Մեր վերլուծության արդյունքներով՝ մեր վարորդների 80 տոկոսն օրինապահ է։ Այս օրինագծի թիրախը չարամիտ խախտում կատարող վարորդներն են»։


ՔԿՀ-ներում տեսակցության սրահները պետք է ապահովվեն անհրաժեշտ պայմաններով. ՀՀ վարչապետ - Shabat.am ՔԿՀ-ներում տեսակցության սրահները պետք է ապահովվեն անհրաժեշտ պայմաններով. ՀՀ վարչապետ 04 Հուլիս, 2018 14:27 Հայաստանի քրեակատարողական հիմնարկներում առկա է խնդիր՝ կապված մարդու արժանապատվությունը պաշտպանելու համար անհրաժեշտ ենթակառուցվածքների հետ կապված:Այս մասին ՀՀ կառավարության նիստին ասաց վարչապետ Նիկոլ Փաշինյանը: «Օրինակ, «Նուբարաշեն», «Կոշ» եւ «Արթիկ» ՔԿՀ-ների տեսակցության սրահներում եւ երկարատեւ տեսակցության սենյակներում եւս կտեսնեք, որ մարդկանց արժանապատվությունը պաշտպանելու խնդիր ունենք: Հնարավորությունը հնարավորություն, բայց այնտեղ մենք շատ ծանր վիճակ ունենք, ինչը մարդկանց արժանապատվությանը դեմ է: Խնդրում եմ հատուկ ուշադրություն դարձնել այս խնդրի լուծմանը: Ընդ որում, ես համոզված եմ, որ եթե մենք կարողանանք ցանկացած ոլորտում չարաշահումների դեմն առնել ու միջոցներն ավելի արդյունավետ օգտագործել, ապա բազմաթիվ խնդիրներ կլուծենք»,- հավելեց վարչապետը:


Փաստաթղթեր ՀՀ նախագահի հրամանագրերը 18.01.2017 ԱՐԱԲԱԿԱՆ ՄԻԱՑՅԱԼ ԷՄԻՐՈՒԹՅՈՒՆՆԵՐԻ ԴՈՒԲԱՅ ՔԱՂԱՔՈՒՄ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԼԽԱՎՈՐ ՀՅՈՒՊԱՏՈՍՈՒԹՅՈՒՆ ՍՏԵՂԾԵԼՈՒ ՄԱՍԻՆ 17.01.2017 Ա. ՍԱՐԳՍՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏՆՏԵՍԱԿԱՆ ՄՐՑԱԿՑՈՒԹՅԱՆ ՊԱՇՏՊԱՆՈՒԹՅԱՆ ՊԵՏԱԿԱՆ ՀԱՆՁՆԱԺՈՂՈՎԻ ԱՆԴԱՄ ՆՇԱՆԱԿԵԼՈՒ ՄԱՍԻՆ 29.12.2016 Ա. Հ. ԵՐԻՑՅԱՆԻՆ «ՀԱՅՐԵՆԻՔԻՆ ՄԱՏՈՒՑԱԾ ԾԱՌԱՅՈՒԹՅՈՒՆՆԵՐԻ ՀԱՄԱՐ» 1-ԻՆ ԱՍՏԻՃԱՆԻ ՇՔԱՆՇԱՆՈՎ ՊԱՐԳԵՎԱՏՐԵԼՈՒ ՄԱՍՒՆ 28.12.2016 Մ. Գ. ԱԶԱՐՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ 1-ԻՆ ԴԱՍԻ ՊԵՏԱԿԱՆ ԽՈՐՀՐԴԱԿԱՆԻ ԴԱՍԱՅԻՆ ԱՍՏԻՃԱՆ ՇՆՈՐՀԵԼՈՒ ՄԱՍԻՆ 2004


Լրատվություն Մամլո հաղորդագրություններ Նախագահ Սերժ Սարգսյանը այցելել է «Ալեքս տեքստիլ» ընկերություն 20.03.2017 - 1000x666px - 650 Կբ - 1000x886px - 375 Կբ - 1000x666px - 628 Կբ - 1000x659px - 509 Կբ - 1000x666px - 465 Կբ - 1000x666px - 498 Կբ - 1000x769px - 424 Կբ - 1000x664px - 388 Կբ - 1000x706px - 362 Կբ - 1000x666px - 411 Կբ - 1000x666px - 320 Կբ - 1000x666px - 424 Կբ - 1000x666px - 417 Կբ - 1000x666px - 315 Կբ - 1000x666px - 413 Կբ Նախագահ Սերժ Սարգսյանն այսօր այցելել է «Ալեքս տեքստիլ» ընկերություն: Հանրապետության Նախագահը տնտեսական զարգացման եւ ներդրումների նախարար Սուրեն Կարայանի, «Ալեքս տեքստիլ»-ի ղեկավարության եւ հյուրերի հետ շրջել է ընկերության արտադրամասերում, ծանոթացել կատարված ներդրումներին, արտադրական հզորությունների մեծացման, ժամանակակից սարքավորումներով նոր արտադրամասերի գործարկման ուղղությամբ վերջին տարիներին իրականացված աշխատանքներին, արտահանման ծավալներին եւ ընկերության զարգացման ծրագրերին: 2015 թվականից գործունեությունը սկսած` գուլպաների եւ հագուստի արտադրությամբ զբաղվող «Ալեքս տեքստիլ»-ը, լինելով Հայաստանի թեթեւ արդյունաբերության ոլորտի առաջադեմ ընկերություններից մեկը, ներկայումս ունի 500 աշխատակից, իսկ արտադրամասի գործունեության ծավալների ընդլայնման արդյունքում՝ պատասխանատուների հավաստմամբ, աշխատատեղերի թիվը կհասցվի 2000-ի: Հանրապետության Նախագահին ներկայացրել են, որ 2017 թվականին ընկերության կողմից արդեն իսկ բացված նոր կարի արտադրամասում ներգրավված է շուրջ 300 աշխատատեղ: Ընթացիկ տարում ընկերությունը նախատեսում է գործարկել կտորի, գործված հագուստի եւ տնային տեքստիլի արտադրություններ` ստեղծելով եւս շուրջ 600 նոր աշխատատեղ:


Մահաթմա Գանդիի 19 լավագույն մեջբերումները


Լրատվություն Մամլո հաղորդագրություններ Նախագահը հանդիպում է ունեցել ՀՀ ԶՈՒ ղեկավար կազմի օպերատիվ հավաքի մասնակիցների հետ 20.02.2017 - 1500x997px - 408 Կբ - 1500x997px - 417 Կբ - 1500x997px - 374 Կբ - 1500x997px - 370 Կբ - 1161x997px - 487 Կբ - 1500x997px - 414 Կբ - 1500x1014px - 422 Կբ - 1500x1006px - 432 Կբ - 1500x2224px - 815 Կբ - 1500x992px - 426 Կբ - 1500x998px - 425 Կբ Հանրապետության Նախագահ, ՀՀ զինված ուժերի գերագույն գլխավոր հրամանատար Սերժ Սարգսյանն այսօր ՀՀ պաշտպանության նախարարության վարչական համալիրում հանդիպում է ունեցել ՀՀ ԶՈՒ ղեկավար կազմի օպերատիվ հավաքի մասնակիցների հետ: Հավաքը նպատակ ունի Հանրապետության պաշտոնատար անձանց հետ հանդիպումների եւ դասախոսությունների միջոցով մասնակիցներին ծանոթացնել ՀՀ արտաքին եւ ներքին քաղաքականության առաջնահերթություններին, ԶՈՒ զարգացման միտումներին, քննարկել պաշտպանության նախարարության եւ ՀՀ այլ ուժային կառույցների միջեւ փոխգործակցության հարցերը, իրականացնել փորձի փոխանակում, ինչպես նաեւ մասնագիտական հավաք-պարապմունքների միջոցով բարձրացնել ու կատարելագործել գեներալների, սպաների, քաղաքացիական հատուկ ծառայողների գիտելիքներն ու ունակությունները ռազմավարության, օպերատիվ արվեստի եւ զորքերի կառավարման, գործառութային պարտականությունների կատարման բնագավառներում, պաշտոնատար անձանց մոտ ձեւավորել միասնական պատկերացումներ ու տեսակետներ բանակի մարտունակության եւ պետության պաշտպանունակության շարունակական բարձրացման հարցերում: Նախագահ Սարգսյանը ՀՀ ԶՈՒ ղեկավար կազմի հետ հանդիպմանը խոսել է Հայաստանի Հանրապետության հանրային եւ ազգային անվտանգության օրախնդիր հարցերի մասին, պատասխանել օպերատիվ հավաքի մասնակիցներին հետաքրքրող հարցերին: *** Նախագահ Սերժ Սարգսյանի խոսքը ՀՀ ԶՈՒ ղեկավար կազմի օպերատիվ հավաքի ժամանակ Բարեւ՛ ձեզ, Հայաստանի Հանրապետության զինված ուժերի բարձրագույն սպայակազմի հարգելի՛ ներկայացուցիչներ: Ձեզանից շատ-շատերի հետ ժամանակին հնարավորություն եմ ունեցել անմիջականորեն աշխատելու: Այդ իսկ պատճառով շատ ուրախ եմ այս հնարավորության համար եւ ուզում եմ, որպեսզի մենք ձեզ հետ միասին մեկ անգամ եւս վստահ ընդգծենք, որ ժամանակին կատարել ենք մեր ընտրությունը եւ մենք պարտավոր ենք հավատարիմ մնալ մեր ընտրությանը եւ մեր համազգեստին: Իսկ խոսել ցանկանում եմ Հայաստանի Հանրապետության հանրային եւ ազգային անվտանգության օրախնդիր հարցերի մասին: Այս հարցերի պարզաբանումն անհրաժեշտ է Հայաստանի Հանրապետության ազգային պաշտպանության գործը ճիշտ կազմակերպելու համար: Իմ խոսքից հետո, անշուշտ, ակնկալում եմ ձեր հարցերը: Հայաստանի Հանրապետության հանրային անվտանգության հարցերը չեն պատկանում Զինված ուժերի ղեկավար կազմի ուղղակի լիազորությունների շարքին: Սակայն դուք բոլորդ Հայաստանի Հանրապետության քաղաքացիներ եք, ուստի այդ հարցերի պարզաբանումը ձեզ համար կարեւոր եմ համարում հենց այդ տեսանկյունից: Մեր անմիջական արտաքին միջավայրը բարդ է, խճճված, հաճախ՝ խիստ հակասական ու անհասկանալի: Սակայն դա բնավ չի նշանակում, որ այդ ամենի հետ մենք պետք է պարզապես համակերպվենք եւ ձեռքներս ծալած նստենք, սպասենք, տեսնենք, թե մեզ ինչ անակնկալներ են հրամցնելու: Ասել եմ եւ կրկնում եմ՝ այն մտայնությունը, թե մենք դատապարտված ենք ձախողման, քանի դեռ Ղարաբաղի հարցը լուծված չէ, եւ Թուրքիայի կողմից իրականացվող շրջափակումը վերացված չէ, անընդունելի է: Մեր ներքին թերությունները թուրքերն ու ադրբեջանցիները չեն ստեղծում: Մեր երկրի կառավարման թերությունները նրանց հետ որեւէ առնչություն չունեն եւ նրանց պատճառով չեն: Մեր հասարակական կյանքի կազմակերպման եւ լավ կառավարման խնդիրներն ազգային անվտանգության խնդիրներ են: Թերի կառավարումն ուղղակի ազդում է ազգային անվտանգության եւ երկրի պաշտպանունակության վրա: Հենց այդ պատճառով մենք նախաձեռնեցինք Սահմանադրության բարեփոխման գործընթացը: Մեր երկիրն այդպիսով թեւակոխել է բեկումնային փոփոխությունների փուլ, որն անմիջապես պետք է զգալի լինի անձամբ ձեր եւ ձեր ընտանիքների համար: Գիտեմ, որ ձեզնից շատերը որոշ մտահոգություններ ունեն սահմանադրական փոփոխությունների արդյունքում ոչ պատերազմական ժամանակաշրջանում Գերագույն գլխավոր հրամանատարի պաշտոնի վերացման կապակցությամբ: Այո, 2018 թվականից, երբ նոր Սահմանադրությունն ամբողջովին ուժի մեջ մտնի, այլեւս նման պաշտոն նախատեսված է միայն պատերազմի ժամանակ: Ֆրանսիայում, որը եւս կիսանախագահական հանրապետություն է, պատմականորեն ձեւավորվել է «համակեցություն» տերմինը: Դա այն իրավիճակն է, երբ երկրի նախագահը ներկայացնում է մի կուսակցություն, իսկ վարչապետը եւ Ազգային ժողովի մեծամասնությունը՝ մեկ այլ քաղաքական ուժ: Երկար քննարկումներից հետո մենք հանգեցինք այն եզրակացությանը, որ մեզ համար նման «համակեցություն» ձեւավորելը շատ երկարատեւ պրոցես է եւ, կներեք, բայց մեզ համար, ցավոք սրտի, դեռեւս անիրականանալի: Բոլորդ էլ գիտեք, որ կիսալուծումները սովորաբար պարտադրված եւ ամենավատ լուծումներն են, ուստի եւ անհրաժեշտ էր գտնել եւ տալ ամբողջական լուծում: Նոր Սահմանադրությամբ մեր պետությունն անցնում է կառավարման խորհրդարանական ձեւի: Հանրապետության վարչապետի լիազորություններն ու հնարավորությունները ազգային անվտանգության եւ պաշտպանության առումով լինելու են շատ ավելի լայն, քան այն, ինչ կիսանախագահական համակարգի պայմաններում վերապահված է այսօրվա Նախագահին՝ Գերագույն գլխավոր հրամանատարին: Նպատակը հետեւյալն է. մեկտեղ կենտրոնացնել պատասխանատվությունը եւ լիազորությունները: Եթե անհրաժեշտություն կլինի մանրամասնել, թերեւս, այս հարցը ձեզ շատ է հետաքրքրում, ես պատրաստ կլինեմ ավելի մանրամասն ներկայացնել: Այսպիսով մենք բացառել ենք «համակեցության» պայմաններում Հանրապետության Նախագահի ու վարչապետի անառողջ մրցակցության հնարավորությունը: Կարծում եմ՝ սա շատ կարեւոր է: Ուզում եմ, որ դուք լիովին հասկանաք եւ գիտակցեք այդ փոփոխությունների իմաստը: Ձեր աշխատանքի վրա այս փոփոխությունները որեւէ անդրադարձ չեն ունենալու եւ եթե ունենալու են, ապա միայն դրական տեսանկյունից: Այդ առումով որեւէ բացասական փոփոխություն դուք չեք զգալու: Ազգային պաշտպանության կազմակերպման եւ կառավարման տեսանկյունից այս փոփոխությունը, ինչպես ասացի, միայն դրական ազդեցություն է ունենալու: Հայաստանի պետությունը շարունակելու է գուրգուրել եւ փայփայել իր անփոխարինելի եւ սիրելի զավակին՝ հայկական բանակին: Պարոնա՛յք գեներալներ եւ սպաներ, Այժմ՝ գալիք երկու-երեք ամիսների մեր հարցերի մասին: Մենք արդեն մուտք ենք գործել Ազգային ժողովի ընտրությունների փուլ: Այո՛, նախընտրական շրջանում մեր երկրում տեղի են ունենալու սուր բանավեճեր, երբեմն կարող են հնչել նաեւ չափազանցված եւ բորբոքված ելույթներ: Իհարկե, կլսեք խոստումներ, որոնք երբեք չեն իրականանալու: Վստահ եմ, որ ձեզնից շատ-շատերը գիտեն եւ լսել են հայտնի արտահայտությունը, որ ամենամեծ ստերը հնչում են ընտրություններից առաջ եւ որսից հետո, բայց կարեւորը դա չէ, կարեւորը այն է, որ մենք նախորդ տարիների փորձից գիտենք, որ Ադրբեջանը նման դեպքերում սովորաբար աշխուժացնում է իր հակահայկական ձեռնարկները միջազգային կազմակերպություններում, երբեմն նաեւ փորձում է սադրանքների դիմել առաջնագծում: Նրանց կողմից նման վարքի որոշ ախտորոշումներ արդեն նկատելի են: Առաջին հերթին ցանկանում եմ ընդգծել, որ լիովին համոզված եմ Հայաստանի քաղաքական համակարգի կայունության մեջ: Որքան էլ սուր քննարկումներ տեղի ունենան, դրանք չեն խաթարելու մեր հանրային անդորրը: Նման սուր քննարկումներն ու բանավեճերը գալու են վկայելու մեր ուժը՝ Հայաստանի հասարակության ինքնակազմակերպման բարձր աստիճանը եւ որակը: Հատուկ շեշտում եմ, որ Հայաստանի Հանրապետության զինված ուժերն ապակուսակցական են եւ ապաքաղաքական: Այո՛, պաշտպանության նախարար Վիգեն Սարգսյանը գլխավորում է Հայաստանի Հանրապետական կուսակցության ընտրական ցուցակը: Սակայն նախընտրական քարոզչության եւ իր պաշտոնական լիազորությունների իրականացման որեւէ խաչաձեւում չի լինելու: Միջկուսակցական քննարկումներ բանակում չեն լինելու եւ մենք էլ չենք մտցնելու: Ավելին, զգուշացնում եմ բոլորիդ, որ նման փորձերն ուղղակի պատժվելու են: Մենք՝ որպես պետություն, ունակ ենք կազմակերպելու եւ անցկացնելու այնպիսի ընտրություններ, որոնք վայելելու են մեր հասարակության, մեր ժողովրդի վստահությունը: Ավելին, վստահ եմ, որ հենց այդպիսի արդյունքներ են արձանագրելու հրավիրված միջազգային կազմակերպությունների դիտորդ ներկայացուցիչները: Ադրբեջանում ոմանք պատրանքներ ունեն, թե իբր ընտրությունների վրա կենտրոնացած Հայաստանը լինելու է շատ զբաղված, հետեւաբար եւ իրենց կարճ խելքով՝ խոցելի: Հենց այդ պատճառով ձեզնից այս ժամանակահատվածում ակնկալում եմ առավելագույն զգուշություն: Վստահ եմ, որ մեր զինվորականները՝ շարքայինից մինչեւ ամենաբարձրաստիճան սպան, գալիք խորհրդարանական ընտրությունների շրջանում լինելու են զգոն ու աչալուրջ, պատրաստ կանխելու հակառակորդի յուրաքանչյուր դավադիր ծրագիր: Այժմ՝ մեր տարածաշրջանի հարցերի մասին: Լեռնային Ղարաբաղի խնդրի խաղաղ կարգավորման ուղղությամբ տեղի ունեցող բանակցություններում որեւէ ճեղքում արձանագրելու հիմք այս պահին ես չեմ տեսնում: Այդ պարագայում Հայաստանի եւ Ադրբեջանի միջեւ ուժերի հավասարակշռության պահպանումը կայունության եւ փխրուն խաղաղության պահպանման միակ միջոցն է: Պաշտոնական Բաքուն մշտապես փորձում է մեզ մեղադրել ձեւավորված ստատուս-քվոն երկարաձգելու փորձերի մեջ: Սա իրականությանը չի համապատասխանում: Ուզում եմ բոլորիդ հավաստիացնել, որ մենք, իրոք, ցանկանում ենք, որպեսզի խնդիրը լուծվի, բայց իրականությունը այս է՝ ադրբեջանցիներն առաջարկում են այնպիսի լուծումներ, որոնք մեզ համար անընդունելի են, ուստի այս պատճառով խնդիրը չի լուծվում: Երբ նրանք կհասկանան, թե ինչպիսի լուծում կարող է իրականություն դառնալ, այն ժամանակ էլ խնդիրը կկարգավորվի: Այս պատճառով էլ Ադրբեջանն անընդհատ դիմում է մանր ու մեծ սադրանքների, որպեսզի սրի իրավիճակն առաջնագծում եւ այդ ձեւով իր մասին հիշեցնի մեզ եւ միջազգային հանրությանը: Այդ քարոզչական հնարքները սին են եւ դատապարտված են ձախողման: Մեր դիրքորոշումը հետեւյալն է. արդեն հաստատված հրադադարը չի կարելի փոխել ավելի վատ պայմաններով հաստատվող հրադադարի հետ: Մենք պետք է բանակցենք եւ ամուր հիմքեր դնենք երկու ժողովուրդների միջեւ բնականոն շփումներ եւ խաղաղություն հաստատելու համար: Այո՛, հակամարտության կողմերը պետք է բանակցեն ամուր, վստահելի, ստուգման ենթակա մեխանիզմների վրա հիմնված խաղաղության շուրջ: Այդ ճանապարհին առաջին ճիշտ քայլը կարող էր լինել Վիեննայի եւ Սանկտ Պետերբուրգի անցած տարվա հանդիպումների ընթացքում ձեռք բերված պայմանավորվածությունների բարեխիղճ իրականացումը: Սակայն, ցավոք սրտի, Ադրբեջանի ղեկավարությունը չի խորշում նույնիսկ միջազգային ամենաբարձր մակարդակում հանձնառություններ ստանձնելուց եւ հաջորդ օրը դրանցից հրաժարվելուց: Հրադադարն անհրաժեշտ է փոխակերպել խաղաղության, սակայն դա երբեք տեղի չի ունենալու միակողմանի զիջումների արդյունքում: Մենք հստակ ենք գնահատում իրավիճակը եւ Ադրբեջանից չենք ակնկալում միակողմանի զիջումներ: Նույնը պահանջում ենք, որպեսզի Ադրբեջանի ղեկավարությունը գիտակցի այս պարզ, ավելի ճիշտ՝ շատ պարզունակ հանգամանքը: Ուստի, մենք ջանք ու եռանդ չենք խնայելու ուժերի հավասարակշռության պահպանման համար: Մենք Ադրբեջանի հետ սպառազինությունների մրցավազքի մեջ մտնելու կարիքը չունենք: Թո՛ղ Ադրբեջանը մրցակցի իր իսկ հավակնությունների հետ: Սակայն մենք վստահաբար շարունակելու ենք այնպիսի կարողությունների ձեւավորումը, որոնք կապահովեն պաշտպանության արդյունավետ կազմակերպում, ինչպես նաեւ՝ հակառակորդի հնարավոր ագրեսիային շեշտակիորեն ազդելու կարողություն: Ստեղծված պայմաններում ուժերի հավասարակշռությունը պարզապես անփոխարինելի է երկու ժողովուրդների կենսագործունեության համար: Այդ հավասարակշռության հիման վրա հնարավոր է բանակցել հաշտության շուրջ: Ուժերի եղած հավասարակշռությունը խախտելու փորձերը ուղղակի հղի են նոր ռազմական գործողություններ սադրելու վտանգով: Պարոնա՛յք գեներալներ, սպաներ, Գլոբալ մակարդակում Հայաստանը շարունակելու է իր ներդրումն ունենալ անվտանգության, կայունության ամրապնդման եւ միջազգային հարաբերություններում դրական օրակարգի ձեւավորման գործում։ Դրա վկայությունն է Հայաստանի ակտիվ մասնակցությունը միջազգային խաղաղապահ մի շարք առաքելություններին։ Ես մեծ հպարտություն եմ ապրում այն ժամանակ, երբ հանդիպելով արտասահմանցի իմ գործընկերներին, ինչպես նաեւ արտգործնախարարներին եւ պաշտպանության նախարարներին, որոնցից լսում եմ դրվատանքի խոսքեր հայ խաղաղապահների մասին: Շնորհակալ եմ հայ զինվորականներին՝ առաջին հերթին նրանց, ովքեր պատրաստում են այդ զորախմբերը եւ, իհարկե, նրանց, ովքեր անդամ են այդ զորախմբերի՝ Հայաստանի անունը եւ պատիվն այդքան բարձր պահելու համար: Հայաստանի անվտանգության կարեւորագույն տարրերից մեկն է Հայաստանի եւ Ռուսաստանի ձեւավորած ռազմական դաշինքը: Այն ունի շատ հարուստ պատմություն եւ ավանդույթներ, քանի որ հայ եւ ռուս զինվորականները երբեք չեն եղել խրամատների տարբեր կողմերում: Այնուամենայնիվ, որեւէ ռազմական դաշինք չի կարող հիմնված լինել միայն հույզերի վրա: Այս դաշինքը հիմնված է փոխադարձաբար հստակ գիտակցված ընդհանուր շահերի եւ անհրաժեշտության վրա: Այն անփոխարինելի է այս տարածաշրջանում կայունությունը պահպանելու համար: Հայաստանը շարունակելու է բարեխղճորեն կատարել իր բոլոր դաշնակցային պարտավորությունները ինչպես հայ-ռուսական դաշինքի, այնպես էլ Հավաքական անվտանգության պայմանագրի շրջանակներում: Ուզում եմ, որպեսզի բոլորդ շատ հստակ գիտակցեք, որ այո՛, նաեւ ՀԱՊԿ շրջանակներում տեղի են ունենում իրադարձություններ, գործողություններ, ելույթներ, որոնք մեր սրտով չեն, բայց ՀԱՊԿ անդամ որեւէ երկրի ղեկավարի կամ ներկայացուցչի գործողությունը, կամ ելույթը, կամ ընդհանրապես պահվածքը մեզ համար երբեք չեն կարող հիմք հանդիսանալ խոսելու այն մասին, որ Հայաստանի անդամակցությունը ՀԱՊԿ-ին արդեն սպառել է անհրաժեշտությունը: Սա, ուղղակի անթույլատրելի է: Միաժամանակ, մենք շարունակելու ենք աշխույժ դրական օրակարգ ձեւավորել Հյուսիսատլանտյան դաշնագրի կազմակերպության եւ դրա անդամ պետությունների հետ՝ միջազգային խաղաղության եւ անվտանգության հետագա ամրապնդման նպատակով: Այս բոլորը կարեւոր գործոններ են մեր մյուս հարեւանի՝ Թուրքիայի անբարյացակամ, եթե չասենք՝ թշնամական, քաղաքականությունը Հայաստանի հանդեպ չեզոքացնելու համար: Վերջին շրջանի ուրախալի լուրերից մեկն էր Իրանի միջուկային ծրագրերի շուրջ ձեռք բերված համաձայնությունը: Մենք պետք է ամենայն ուշադրությամբ հետեւենք այս ուղղությամբ զարգացումներին: Առանց գերագնահատելու մեր հնարավորությունները՝ պետք է հետեւողականորեն խրախուսենք այդ համաձայնության կողմերին՝ բարեխղճորեն կատարել իրենց ստանձնած պարտականությունները: Հայաստանը պետք է իր ուժերի չափով իր լուման ներդնի միջուկային եւ զանգվածային ոչնչացման այլ զինատեսակների չտարածման ռեժիմների ամրապնդման գործի մեջ: Այս առումով, անշուշտ, կարծում եմ՝ բոլորիս են անհանգստացնում Կորեայի թերակղզում տեղի ունեցող զարգացումները: Ես շատ կարճ փորձեցի ներկայացնել նաեւ մեր արտաքին եւ գլոբալ միջավայրը՝ հույս ունենալով ժամանակ հատկացնել հարցերի ու պատասխանների համար: Ուղղակի խնդրում եմ ձեզ ակտիվ լինել: Պատրաստ եմ պատասխանելու ձեր հարցերին:


text: Նախարարը մարզպետներին հանձնարարել է հետեւողական լինել համայնքների կողմից գույքի կառավարման օրինականության նկատմամբ - Լուրեր Հայաստանից - Թերթ.am 18:12 • 19.06.18 Տարածքային կառավարման եւ զարգացման նախարար Սուրեն Պապիկյանի մոտ այսօր տեղի է ունեցել աշխատանքային խորհրդակցություն` ՀՀ մարզպետների մասնակցությամբ: Այս մասին տեղեկացնում են նախարարության հասարակայնության հետ կապերի բաժնից: Խորհրդակցության օրակարգային հարցերի շրջանակներում ներկայացվել է «Տարածքային կառավարման մասին» ՀՀ օրենքի նախագիծը, քննարկվել են տարածքային կառավարման եւ տեղական ինքնակառավարման մարմիններում հանրային ծառայության, ինչպես նաեւ համայնքների սեփական եկամուտների հավաքագրմանն առնչվող խնդիրներ։ Անդրադարձ է կատարվել համայնքային գույքի (հող եւ անշարժ գույք) կառավարման տարեկան ծրագրերի ընդհանուր էլ. հարթակ ձեւավորելու եւ մարզային բիզնես ծրագրերի մշակմանն ուղղված հարցերին։ Խորհրդակցության ավարտին նախարարի կողմից մարզպետներին հանձնարարական է տրվել` հետեւողական լինել համայնքների կողմից գույքի կառավարման օրինականության նկատմամբ, գործադրել վարչարարության ողջ գործիքակազմը գույքահարկի հավաքագրումների ցուցանիշները բարձրացնելու ուղղությամբ, ինչպես նաեւ սեղմ ժամկետներում մշակել մարզային զարգացման առնվազն տաս բիզնես ծրագիր եւ ներկայացնել նախարարություն։


2004 թ. Տուտատիսն այնքան էր մոտեցել Երկրին, որ հարց բարձրացավ բախվելու հնարավորւթյան մասին։[2] Սակայն դա ծայրաստիճան քիչ հավանական է։[3].


Կոդ 2 + 23684, 2-3 ձեւափ. բն Զեյթունում ` քարե շենք


Քվեարկել եմ մեր երկրի առաջընթացի համար. Բակո Սահակյան | 1in.am 12:50 Բակո Սահակյանը սպայակազմին է ներկայացրել ՊԲ նոր հրամանատար Ջալալ Հարությունյանին


text: Վարչապետ Հովիկ Աբրահամյանի գլխավորությամբ կառավարությունում այսօր տեղի է ունեցել Հայաստանի երիտասարդական հիմնադրամի (ՀԵՀ) հոգաբարձուների խորհրդի նիստը: Օրակարգային առաջին հարցով քննարկվել եւ հաստատվել է ՀԵՀ 2015 թ. գործունեության տարեկան հաշվետվությունը: ՀԵՀ գործադիր... մանրամասն » Վարչապետ Հովիկ Աբրահամյանն այսօր այցելել է Երեւանի պետական համալսարանին առընթեր Արտաշես Շահինյանի անվան ֆիզիկամաթեմատիկական հատուկ դպրոց: Կառավարության ղեկավարը դպրոցի տնօրեն Հայկազ Նավասարդյանի ուղեկցությամբ շրջել է մասնաշենքերում, ծանոթացել կրթության համար... մանրամասն » Այսօր տեղի է ունեցել ՀՀ կառավարության հերթական նիստը, որը վարել է ՀՀ վարչապետ Հովիկ Աբրահամյանը: Գործադիրը փոփոխություն եւ լրացում է կատարել նախկինում ընդունած որոշումներից մեկում, որի արդյունքում ակնկալվում է քաղաքաշինության ոլորտում ներդրողների համար ձեւավորել հստակ... մանրամասն »


text: Կինոդիտում. Կենսանշաններ – Գյոթե կենտրոն Կինոդիտում. Կենսանշաններ March 18 @ 19:00 - 21:30 « Կինոդիտում. Սերն ավելի սառն է, քան մահը Կենսանշաններ Արտադրման տարեթիվ՝ 1968 Տեւողությունը՝ 87 րոպե Ամսաթիվ՝ 18 մարտի, 2020 Ֆիլմից առաջ կցուցադրվի նաեւ Վերներ Հերցոգի «Վերջին խոսքերը» (Letzte Worte) 13 րոպեանոց կարճամետրաժը (1968): «Կենսանշաններ» ֆիլմով է սկսվել գերմանացի վարպետ Վերներ Հերցոգի փառահեղ կարիերան, որը ներառում է այնպիսի գլուխգործոցներ, ինչպիսին են «Ագիռե. Աստծո ցասումը», «Ֆիցկարալդոն», «Յուրաքանչյուրն՝ իր համար, իսկ Աստվածն՝ ընդդեմ բոլորի»-ն եւ այլն: Այս բոլոր ֆիլմերի նախանշանները կարելի է տեսնել վարպետի առաջին՝ «Կենսանշաններ» կինոնկարում, որտեղ Երկրորդ աշխարհամարտում վիրավորված գերմանացի զինվորը մեկուսացվում է 14-րդ դարի հին ամրոցում, որպեսզի ապաքինվի: Սակայն տիրող ունայնությունն ու ձանձրույթը հետզհետե ազդում են երիտասարդի վրա, ով աստիճանաբար սկսում է խելագարվել: Վերներ Հերցոգը, Ռայներ Վերներ Ֆասբինդերն ու Վիմ Վենդերսը մեր օրերում կինոյի դասականներ են համարվում, բացառիկ տաղանդներ, ովքեր իրենց գործունեությամբ 1970-ականներին կերպափոխեցին գերմանական ու համաշխարհային կինոյի երեսը: Բայց որտեղի՞ց են սկսել ապագա վարպետները, ո՞նց են արել իրենց առաջին քայլերը: «Գյոթե» կենտրոնի կինոակումբի մարտյան ծրագրի շրջանակներում հենց սա ենք պարզելու՝ դիտելով ու քննարկելով դասականների առաջին կարճամետրաժ ու լիամետրաժ ֆիլմերը:


Փաստաթղթեր ՀՀ նախագահի հրամանագրերը Ս. Հ. ԱՎԵՏԻՍՅԱՆԻՆ ԵՐԱԽՏԱԳԻՏՈՒԹՅԱՆ ՄԵԴԱԼՈՎ ՊԱՐԳԵՎԱՏՐԵԼՈՒ ՄԱՍՒՆ Ղեկավարվելով 2005 թվականի փոփոխություններով Հայաստանի Հանրապետության Սահմանադրության 55-րդ հոդվածի 16-րդ կետով եւ հիմք ընդունելով «Հայաստանի Հանրապետության պետական պարգեւների եւ պատվավոր կոչումների մասին» Հայաստանի Հանրապետության օրենքը՝ ո ր ո շ ու մ ե մ. Խորհրդարանական ակտիվ գործունեության համար Հայաստանի Հանրապետության Ազգային ժողովի պատգամավոր Սուքիաս Հեգելի ԱՎԵՏԻՍՅԱՆԻՆ պարգեւատրել Երախտագիտության մեդալով: ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2016թ. Դեկտեմբերի 28 Երեւան ՆՀ-1258-Ա


← Անգլիական այգի/Կոմայգի եւ շրջակայք` կենդանի պատմություն Արդեն ընկերներ ենք → 2 комментария в “Ուսումնական թատրոն” Уведомление: Ճամբարի ծրագիր — «Բարեկամություն» ճամբար


Times.am | Սկսվել է Ռուսաստանի եւ Ուկրաինայի միջեւ կալանավորների փոխանակման գործընթացը (տեսանյութ) 13:26 - 7 / 09 / 2019 Սկսվել է Ռուսաստանի եւ Ուկրաինայի միջեւ կալանավորների փոխանակման գործընթացը (տեսանյութ) ԵՐԵՎԱՆ, 7 ՍԵՊՏԵՄԲԵՐԻ, Tert.am: Մոսկվայի ու Կիեւի միջեւ սկսվել է կալանավորների փոխանակման գործընթացը, գրում է strana.ua-ն՝ հավելելով, որ ուկրաինական «Բորիսպոլ» օդանավակայանից արդեն մեկնել է ազատ արձակված ռուսներին տեղափոխող օդանավը: «Ուկրաինայի ժամով ժամը 10:06-ին, օդանավը մեկնեց «Բորիսպոլ»-ից»,- գրում է թերթը: Ըստ պայմանավորվածության՝ Ուկրաինայից Ռուսաստան է մեկնում 33 մարդ: Նրանց հետ վերադառնում է նաեւ «РИА Новости Украина» պորտալի ղեկավար Կիրիլ Վիշինսկին, որն ազատ է արձակվել դատարանի վճռով: Flightradar-ն էլ հայտնում է, որ ազատ արձակված ուկրաինացի կալանավորներով հատուկ օդանավն էլ արդեն վայրէջք է կատարել Կիեւում: Ռուսաստանն ու Ուկրաինան ամռան վերջին սկսել են ձերբակալված ու դատապարտված անձանց միաժամանակյա ազատ արձակման հարցով աշխատանքները: Այսօր 10:00 «Ժողովուրդ». Քաղաքապետի քթի տակ աղբավայր են կառուցում, բայց նա տեղյակ չէ Այսօր 8:52 «Հրապարակ». Գերմանական կողմը մեսի՞ջ էր փոխանցում Փաշինյանին Այսօր 8:47 «Ժողովուրդ». Մանրամասներ ուժային կառույցների ղեկավարների եւ Փաշինյանի հանդիպումից Այսօր 8:44 «Փաստ». Քարոզչությունն սկսված է. ով ինչ «մանեւր» է կիրառելու Այսօր 8:43 «Հրապարակ». Փակ քննարկում կանցկացվի ԶՈՒ շտաբի պետ Արտակ Դավթյանի հետ Այսօր 8:40 ՕՐՎԱ ԽՈՐՀՈՒՐԴԸ: Փետրվարի 18 Այսօր 8:39 «Փաստ». Առողջապահության տեսչական մարմնում հավանաբար աշխատանքից ազատման դիմումներ կլինեն Այսօր 8:35 «Հրապարակ». ՔՊ վարչության նիստում որոշել են բացահայտ քայլ չանել Այսօր 8:33 «168 ժամ». Մյունխենյան հանդիպման վտանգավոր հետեւանքները Այսօր 8:26 «Փաստ». ԶՈՒ-ում գրանցված միջադեպերից հետո իրավիճակը լիցքաթափելու համար ՊԲ են հրավիրվում տարբեր խմբեր 21:35 Աջափնյակի թաղապետը աշխատանքից ազատվել է անօրինական շինարարությունը կոծկելու համար 19:25 Փաշինյանի «միկրոհեղափոխությունը» օգուտ չի բերում հակամարտության կարգավորման գործընթացին. փորձագետ 19:13 ՀՀ տարածքում կան փակ եւ դժվարանցանելի ավտոճանապարհներ 18:44 Փաստաբանները պատրաստ են դուրս գալ փողոց եւ բողոքի ակցիաներ անցկացնել. Ա.Զոհրաբյան 18:32 Սերժ Սարգսյանի թիկնազորի նախկին պետ Վաչագան Ղազարյանի նկատմամբ քրեական գործը կարճվել է 18:25 «Իմ քայլը» խմբակցությունը նիստ է անցկացնում ՔՊ գրասենյակում, որը հսկվում է դիպուկահարների կողմից 18:22 Վարչապետի մոտ Զինված ուժերում մահվան դեպքերի հետ կապված տեղի է ունեցել խորհրդակցություն 17:10 Իշխանությունն ունի տոտալ վերահսկողության խնդիր ամեն ինչի նկատմամբ. Հրանտ Մելիք-Շահնազարյան (տեսանյութ) 16:44 Տիգրան Աբրահամյան. Կարեւորը ԶՈՒ-ում առկա խնդիրների ճիշտ ախտորոշումն է 16:27 Քննարկում՝ «Փաստաբանների նկատմամբ առկա ճնշումները» թեմայով. Ուղիղ 16:04 Եթե հանրաքվեում «այո»-ն հաղթի, Հայաստանում կվերանա իրավական պետությունը. Վահան Իշխանյան 15:57 Արարատ Միրզոյանի մասին հրապարակվել են բազմաթիվ բացասական հոդվածներ. «Մեդիա պաշտպան» 15:33 Պետք է գնային ամեն զորամաս, որտեղ սպանություն է եղել, ու մինչեւ գործը չբացահայտվեր, տուն չգային. բողոքի ակցիա 15:03 «Ոչ»-ի քարոզչական խումբ ձեւավորելու համար վաղը մի խումբ իրավաբաններ եւ իրավապաշտպաններ կդիմեն ԿԸՀ. Ռուբեն Մելիքյան 14:45 Իշխանության կողմից ֆինանսավորվող յութուբյան ալիքները ատելության խոսք են տարածում. Նարեկ Սամսոնյան (տեսանյութ) 14:27 «Հրապարակ» օրաթերթի դեմ վերջին երկու տարում եղել է 9 դատական հայց, որոնցից 3-ն այսօրվա իշխանությունն է ներկայացրել. Արմինե Օհանյան 13:58 «Մեդիա պաշտպան»-ը սահմանադրական հանրաքվեի քարոզարշավի ընթացքում արտակարգ ռեժիմով մշտադիտարկելու է Հանրային ՀԸ եթերի բովանդակությունը 13:31 Ադրբեջանը թող գնա Արդարադատության միջազգային դատարան, մենք նրա բոլոր փաստարկները կջախջախենք. Դավիթ Բաբայան 13:20 «Մամուլի հետհեղափոխական մարտահրավերները: Սպասելիքներ եւ անելիքներ». պանելային քննարկում. Ուղիղ 12:31 Բանակը PR-ի տեղ չէ, այն մեր ողջ երկրի անվտանգության ողնաշարն է. Արթուր Վանեցյան 12:09 «Էրեբունի պլազա»-ում կրակոցներ արձակած անձը տեղափոխվել է հոգեբուժարան. ՔԿ 11:58 Նախագահի 14 թեկնածու, 2 դաշինք եւ 10 կուսակցություն. Արցախում առաջադրումներն ավարտվել են 11:36 Մայր Աթոռի պատվիրակությունը Վատիկանում մասնակցելու է երիտասարդ հոգեւորականների հավաքին 11:30 Այսօր մեկնարկում է սահմանադրական փոփոխությունների հանրաքվեի քարոզարշավը 11:04 Մյունխենյան ձեւաչափը ծուղակ է Արցախում պետականություն կայացրած, անվտանգության գոտի ստեղծած հայկական կողմի համար. Վահե Հովհաննիսյան 10:47 Ինչպես պահպանել մեր զինվորի կյանքը. Ավետիք Չալաբյան 10:17 Ջերմաստիճանը կբարձրանա` գնում ենք դեպի գարուն. Գագիկ Սուրենյան 10:04 ՀՀ տարածքում կան փակ եւ դժվարանցանելի ավտոճանապարհներ. Լարսի ռուսական կողմում կա կուտակված մոտ 1000 բեռնատար 8:36 ՕՐՎԱ ԽՈՐՀՈՒՐԴԸ: Փետրվարի 17 23:58 Արցախը պատրաստ է Ղարաբաղյան հակամարտության խնդրի լուծման ցանկացած սցենարի Այսօր 8:52 «Հրապարակ». Գերմանական կողմը մեսի՞ջ էր փոխանցում Փ... Այսօր 8:47 «Ժողովուրդ». Մանրամասներ ուժային կառույցների ղեկավ... Այսօր 8:44 «Փաստ». Քարոզչությունն սկսված է. ով ինչ «մանեւր» է ... Այսօր 8:43 «Հրապարակ». Փակ քննարկում կանցկացվի ԶՈՒ շտաբի պետ ... Այսօր 8:39 «Փաստ». Առողջապահության տեսչական մարմնում հավանաբա... Այսօր 8:35 «Հրապարակ». ՔՊ վարչության նիստում որոշել են բացահա... Այսօր 8:33 «168 ժամ». Մյունխենյան հանդիպման վտանգավոր հետեւանք... Այսօր 8:26 «Փաստ». ԶՈՒ-ում գրանցված միջադեպերից հետո իրավիճակ... 9:18 «Հրապարակ». ԲՀԿ-ն որոշեց չմասնակցել հանրաքվեին. մա... 9:17 «168 ժամ». 5 մանիպուլյացիա ԱԺ ամբիոնից՝ Սահմանադրա... 17.02.2020 - 21:35 Աջափնյակի թաղապետը աշխատանքից ազատվել է անօրինական շինարարությունը կոծկելու համա... 17.02.2020 - 10:17 Ջերմաստիճանը կբարձրանա` գնում ենք դեպի գարուն. Գագիկ Սուրենյան 17.02.2020 - 12:31 Բանակը PR-ի տեղ չէ, այն մեր ողջ երկրի անվտանգության ողնաշարն է. Արթուր Վանեցյան ... 17.02.2020 - 13:31 Ադրբեջանը թող գնա Արդարադատության միջազգային դատարան, մենք նրա բոլոր փաստարկները... 18.02.2020 - 8:47 «Ժողովուրդ». Մանրամասներ ուժային կառույցների ղեկավարների եւ Փաշինյանի հանդիպումից


text: Վարչապետի պաշտոնում վերանշանակումը Տիգրան Սարգսյանի համար սպասելի էր, իսկ ԲՀԿ–ի՝ կոալիցիա չկազմելը՝ ափսոսանքի առարկա - Լուրեր Հայաստանից - Թերթ.am Վարչապետի պաշտոնում վերանշանակումը Տիգրան Սարգսյանի համար սպասելի էր, իսկ ԲՀԿ–ի՝ կոալիցիա չկազմելը՝ ափսոսանքի առարկա 17:13 • 02.06.12 Վարչապետի պաշտոնում Տիգրան Սարգսյանի վերանշանակումը իր համար սպասելի է եղել: Այս մասին այսօր հայտարարեց Տիգրան Սարգսյանը՝ Հանրապետական կուսակցության Գործադիր մարմնի նիստից հետո դուրս գալով եւ մի քանի րոպե լրագրողների հետ զրուցելով: Հիշեցնենք, որ համաձայն ՀՀ սահմանադրության՝ նորընտիր խորհրդարանի առաջին նիստի օրը կառավարությունը հայտարարում է իր հրաժարականի մասին: Դրանից հետո տասը օրվա ընթացքում պետք է նշանակվի նոր վարչապետ, իսկ այնուհետեւ 20 օրվա ընթացքում ձեւավորվի նոր կառավարություն: Հարցին, թե ինչ ծրագրով է պատրաստվում առաջիկա 5 տարիներին ղեկավարել երկրի տնտեսական քաղաքականությունը, Տիգրան Սարգսյանը նշեց, որ նոր կառավարության՝ ԱԺ-ին ներկայացվելիք ծրագրի հիմքում ՀՀԿ նախընտրական ծրագրի հիմնադրույթներն են: Պատասխանելով լրագրողների հարցին, վարչապետը ափոսոսանք հայտնեց, որ «Բարգավաճ Հայաստանը» չի մասնակցում կոալիցիոն նոր կառավարությանը: Սրանից հետո վարչապետ Տիգրան Սարգսյանը ոտքով շարժվեց դեպի կառավարության շենք: Նշենք, որ ՀՀԿ կենտրոնական գրասենյակում կայացած Գործադիր մարմնի, ինչպես նաեւ դրան հաջորդած կուսակցության Խորհրդի նիստի ժամանակ քննարկելով ՀՀ Վարչապետի թեկնածուի հարցը, ՀՀԿ առաջնորդ ՀՀ նախագահ Սերժ Սարգսյանն առաջադրել է Տիգրան Սարգսյանի թեկնածությունը, ինչը միաձայն ընդունվել է։


Մենք էինք կազմակերպել, որ այդ կոյուղաջուրը տան քաղաքապետին. Նուբարաշենի բնակիչներ - Shant News լրատվական կայք Մենք էինք կազմակերպել, որ այդ կոյուղաջուրը տան քաղաքապետին. Նուբարաշենի բնակիչներ 20:22 13.02.2018 106 Մենք բնակիչներով կազմակերպել ենք, ասել ենք՝ էս կոյուղաջուրը տարեք, տվեք Տարոն Մարգարյանին, որ տեսնի՝ մարդիկ ինչ են շնչում։ Tert.am-ի հետ զրույցում այս մասին հայտնել է Նուբարաշենի բնակիչներից մեկը՝ անդրադառնալով Երեւանի ավագանու այսօրվա նիստին տեղի ունեցած միջադեպին։ «Մեր շատ սիրելի Գոռ Վարդանյանը 5 րոպե այդ կեղտաջրերի հոտը շնչելուց հետո ասում է՝ սիրտներս խառնեց։ Բա մեր սիրտը չի՞ խառնում, 3-4 տարի է՝ շնչում ենք էս հոտը»,- նշել է բնակիչը։ «Այլ տարբերակ չէր մնում, այս կեղտաջրերը քաղաքապետարան տանելով՝ պետք է բարձրաձայնեինք խնդիրը», - ասել է բնակիչներից մեկը։ SHANTNEWS-ն ավելի վաղ տեղեկացրել էր, որ այսօր Երեւանի ավագանու «Երկիր Ծիրանի» խմբակցության անդամները դահլիճ էին եկել Նուբարաշենի կոյուղաջրերը տարաների մեջ լցրած եւ բժշկական դիմակներով։ Բացված շշերից տարածված գարշահոտությունը ավագանու անդամներից շատերի մոտ դժգոհություն է առաջացրել, եւ մի մասը լքել էր նիստերի դահլիճը։ Լարվածությունն ավելի էր մեծացել այն բանից հետո, երբ «Երկիր Ծիրանի» խմբակցության անդամ Մարինա Խաչատրյանը փորձել էր տարաներից մեկը մոտեցնել քաղաքապետ Տարոն Մարգարյանին։ Վիճաբանություն էր սկսվել ՀՀԿ եւ «Երկիր Ծիրանի» խմբակցությունների անդամների միջեւ, քաշքշոցի ժամանակ տարայի պարունակությունը թափվել էր։ ՀՀԿ ներկայացուցիչները քաշքշել էին «Երկիր Ծիրանի»-ի անդամներին, ծեծկռտուք էր սկսվել, ինչին միջամտել էին ոստիկանները։


text: Ամենահայտնի օրենքով գողերից մեկը՝ Գուլին, բանտում մեծ շքեղությամբ տոնում է իր ծննդյան արարողությունը. Միայն տեսեք, թե ինչպես է անցնում այն «No 1 օրենքով գողի» աթոռի համար պայքարը գնալով ավելի ու ավելի է սրվում։ Ռուսական մաֆիայի ներկայիս առաջնորդ Զախարի Քալաշովի (Շաքրո մոլոդոյ) կլանում որոշել են, որ նրա իրավահաջորդը կդառնա Վասիլի Խրիստոֆորովը (Վասյա Վոսկրես)։ Սակայն նա ստիպված կլինի բախվել լուրջ դիմակայության։ «Օրենքով գող» Էդուարդ Ասատրյանը (Էդիկ Օսետրինա), ով ձեւավորում է կողմնակիցների հզոր կոալիցիա, արդեն աջակցություն է գտել մաֆիոզներ Գելա Կարդավայի (Գելա Գալսկի) եւ Վագիֆ Սուլեյմանովի (Վագիֆ Բակինսկի) մոտ։ Ինչպես Rosbalt-ին հայտնել է իրավապահ մարմինների աղբյուրը, Էդուարդ Ասատրյանը վերջին շաբաթներին զարգացրել է աննախադեպ ակտիվություն։ Նա գրեթե ամեն օր բանակցություններ է անցկացնում տարբեր «օրենքով գողերի» հետ՝ ստեղծելով սեփական ազդեցիկ կլանը։ Ընդ որում, նա ստիպված կողմնակիցներ է փնտրում նախկին թշնամիների շարքերում։ Գործակալության զրուցակցի խոսքով՝ Օսետրինան հաջող բանակցություններ է անցկացրել «օրենքով գող» Գեորգի Դիակվնիշվիլիի (Գիա Դլիննի) հետ, ով Ասատրյանին աջակցելու համաձայնություն է արտահայտել։ Խորհրդակցություններ են սկսվել նաեւ մաֆիոզներ Վագիֆ Սուլեյմանովի հետ, ով նախկինում Օսետրինայի հանդեպ առանձնահատուկ համակրանք չի տածել։ Վագիֆն այժմ ունի լուրջ ֆինանսական ռեսուրսներ, քանի որ վերահսկում է մի շարք գործընթացներ խոշոր մեծածախ շուկաներում, այդ թվում նրանում, որը գտնվում է Կալուժսկոյե մայրուղու վրա։ Նա անձամբ ծանոթ է այդ շուկայի տերերի հետ, սակայն Վագիֆը միշտ տառապել է մարտիկների սեփական մեծ խմբի պակասից։ Այդ իսկ պատճառով նա ժամանակին կոալիցիայի մեջ է մտել «օրենքով գող» Նադիր Սալիֆովի հետ (Լոտու Գուլի), որի զինված մարտիկներն ավելի քան բավական էին։ Սակայն այդ միությունն ի սկզբանե թվացել է ոչ առանձնահատուկ հուսալի, ավելի շուտ նաեւ ուղղված ընդդեմ ընդհանուր թշնամու՝ «օրենքով գող» Ռովշան Ջանիեւի (Ռովշան Լյանկորանսկի, սպանվել է Թուրքիայում)։ Ռովշանի մահվան պահից Վագիֆը գտնվում է նոր ուժային աջակցության որոնումներում։ Նրան դա խոստանում է Օսետրինան։ Վագիֆի ու Ասատրյանի մոտ գտնվել է նաեւ ընդհանուր թշնամի, ինչն էլ թույլ է տվել նրանց ստեղծելու կոալիցիա։ Խոսքը դաղստանցի «հեղինակություն» Ամիրի մասին է։ Ամիրը ծեծի էր ենթարկել Օսետրինայի որդուն՝ «օրենքով գող» Սերգեյ Ասատրյանին (Սերգեյ Բենթլին)։ 2014 թվականի ամռանը Բենթլին հետաքրքրություն էր դրսեւորել մայրաքաղաքի ավտոսրահերից մեկի գործունեության նկատմամբ։ Կողմերի զրույցը չէր ստացվել եւ ավարտվել էր ծեծկռտուքով։ Հենց Ամիրից վրեժխնդիր լինելու թեմայով է Էդուարդ Ասատրյանը միավորվել մեկ այլ «օրենքով գող» Դմիտրի Չանտուրայի հետ (Միրոն)։ Վերջինս խոստացել է օգնել Օսետրինային Ամիրի դեմ պատերազմում, ինչի պատճառով Ասատրյանը նույնիսկ համաձայնել է մոռանալ միջադեպի մասին, երբ Միրոնն այլ «օրենքով գողերի» հետ ծեծի էր ենթարկել Էդուարդին եւ նրա որդի Սերգեյին։ Ասատրյանների ծեծի այլ մասնակից է եղել «օրենքով գող» Գելա Կարդավան։ Հետաքրքիր է, որ նրա հետ նույնպես Ասատրյանը ներկայում հաջող բանակություններ է վարում։ Կարդավան արդեն տվել է իր համաձայնությունը Էդուարդի կլան անցնելու վերաբերյալ։ Գելան Օսետրինայի հետ շփվում է ոչ լավ կյանքից։ Դեռեւս այն ժամանակ, երբ Շաքրոն ազատության մեջ էր, Կարդավայի գողական լիազորությունները դադարեցվել էին։ Այդ ժամանակվանից ի վեր նա երկար ժամանակ փորձում էր դրանք վերականգնել։ Նրան դրանում վերջերս համաձայնել էր օգնել ազդեցիկ «օրենքով գող» Գայոզա Զվիադաձեն (Գիա Քութայիսկին)։ Սակայն Զվիադաձեն միանգամայն տհաճ հեռախոսազրույց է ունեցել Շաքրոյի ներկայացուցիչների հետ։ Ասվածի ընդհանուր միտքը եղել է այն, որ Գելայի թագազրկման մասին որոշումն ընդունել են Քալաշովն ու այլ հարգարժան «ծերունիներ», այդ իսկ պատճառով նրանց «վճռի» չեղարկումը տարօրինակ կլիներ Գիայի կողմից։ Այժմ Ասատրյանը խոստանում է հավաք անցկացնել, որի ժամանակ Կարդավայի «գողական» կարգավիճակը կվերականգնվի։\ Մանրամասներն Այստեղ


text: Ապրիլի 22, տարվա 112-րդ (նահանջ տարիներին՝ 113-րդ) օրն է։ Տարվա ավարտին մնում է 253 օր։ Դեպքեր Ծնունդներ 1658 - Ջուզեպպե Տորելլի, իտալացի ջութակահար եւ կոմպոզիտոր (մ. 1709) 1707 - Հենրի Ֆիլդինգ, անգլիացի գրող եւ դրամատուրգ (մ. 1754) 1724 - Իմանուիլ Կանտ, գերմանացի փիլիսոփա (մ. 1804) 1870 - Վլադիմիր Իլյիչ Լենին, ռուս բոլշեւիկ հեղափոխական 1881 - Ալեքսանդր Կերենսկի, ռուս քաղաքական գործիչ (մ. 1970) 1899 - Վլադիմիր Նաբոկով, ռուս գրող (վ. 1977) 1904 - Ռոբերտ Օպենհեյմեր, ամերիկացի ֆիզիկոս (մ. 1967) 1909 - Ռիտա Լեւի-Մոնտալչինի, իտալացի նյարդաբան (մ. 2012) 1912՝ Քեթլին Ֆերրիեր, անգլիացի երգչուհի (մ. 1953) Կանետո Սինդո, ճապոնացի ռեժիսոր (մ. 2012) 1937 - Ջեք Նիկոլսոն, ամերիկացի կինոդերասան 1974 - Շավո Օդաջյան, ամերիկահայ բաս նվագող (System of a Down) 1982 - Կակա, բրազիլացի ֆուտբոլիստ 1987 - Դավիդ Լուիզ, բրազիլացի ֆուտբոլիստ, պաշտպան Մահեր 1850 - Ֆրիդրիխ Ռոբերտ Ֆելման, էստոնացի բանասեր, գրող եւ ֆիզիկոս (ծն. 1798) 1899 - Յոհան Կյոլեր, էստոնացի նկարիչ 1989 - Էմիլիո Սեգրե, իտալական ծագումով ամերիկացի ֆիզիկոս (ծն. 1905) 1994 - Ռիչարդ Նիքսոն, ամերիկացի քաղաքական գործիչ, իրավաբան, ԱՄՆ 37-րդ նախագահ (ծն. 1913) Տոներ Մայր Երկրի Օր - Հայտնաբերման օր - Իզաբելա թագուհու օր Երկիր մոլորկի միջազգային օր - Միացյալ ազգերի կազմակերպության հիշարժան օր